text:
AMAKURU
>> Diyosezi
>> Abihayimana
ABADIYAKONI BABIRI BAHAWE UBUPADIRI
Kuri icyi cyumweru taliki ya 12/07/2014, Umushumba wa Diyosezi Gatolika ya Byumba yahaye ubupadiri abadiyakoni babiri aribo Diyakoni Jean Bosco RWUBAKE na Diyakoni Thierry RUGIRA.
Diyakoni Jean Bosco Rwubake akomoka muri muri Paruwasi Katedrali ya Byumba muri Santarari ya Shangasha, muri Sikirisali ya Kaneza (Nyabishambi). Naho Diyakoni Thierry Rugira we akomoka muri Arikidiyosezi ya Kigari, muri Paruwa ya Regina Pacis/ Remera, akaba yarahawe Paruwasi ya Gituza ngo imubyare kuko yasabye kuba umupadiri wa Diyosezi ya Byumba.
Ibirori byabimburiwe n’Igitambo cya Missa cyabereye ku kibiga cy’ikigo cy’amashuri cya “ Groupe scolaire Notre Dame du Bon Conseil”, kizwi ku izina rya Social. Muri iki Gitambo cya Missa kandi hanabereyemo umuhando wo guha ubudiyakoni abasemiunari batanu aribo:
- Augustin NDAAGIRIYIMANA
- Bonaventure NIBISHAKA
- David Bienvenu NSHIMIYIMANA
- Fulgence DUNIYA
- Silas NTEZIRYAYO
Nyuma y’igitambo cya Missa hakurikiyeho ibirori byaranzwe n’indirimbo, imikino n’amagambo atandukanye. Amagambo yose yavuzwe yagarutse ku gushimira Imana ibyiza byose igenda igirira abantu muri rusange ariko cyane cyane Kiliziya iyiha abasore beza kandi benshi bo kuyikorera. Hashimiwe kandi n’ababyeyi bahekeye Kiliziya. Umushumba wa Diyosezi yagarutse ku ikenurabushyo rigomba gushingira imizi mu rugo, kuko Kiliziya ari intango y’ubukristu, no kuba Padiri niho bihera, uwarezwe neza aba Padiri mwiza.
Padiri Viateur SAFARI
Byanditswe : 2015-09-17 20:06:34
Uwabitangaje : Diocese Byumba


c: text/html

text:
Mbifurije icyumweru duhurira kuri uru rubuga rwacu dukunda cyane tukungurana inama, cyane cyane abubatse n’abari mu nzira yabyo.
Na njye ndi mu nzira yo kurushinga, nitwa Janviere (rwahinduwe) ntuye mu Bugesera, umusore twiteguraga kurushinga mu mpeshyi we akorera mu mujyi wa Kigali
Icyanteye impungenge, nakomeje kubaza umusore akazi akora mu mujyi wa Kigali, akambwira ko yoza amakaro, ko abakiriya bamuhamagara akajya kubogereza amakaro mu ngo, ko afite akamashini akoresha.
Rwose hari n’abamuhamagara turi kumwe, bagahana gahunda numva, akambwira ati ‘ubu agatubutse karabonetse’ nkishima kuko mba nejeje nuko cheri akazi ke kagenda neza.
Umwe mu basore b’inshuti ye tuziranye, yanyibiye ibanga, ati ‘umugabo mugiye kubana ni umupfubuzi, njye nta nubwo abapfubuzi nari mbazi ni nabwo bwa mbere nari numvise iri jambo, aransobanurira ati ‘ni umusore cyangwa umugabo usambana n’abagore bakuze bakamuha amafaranga”.
Namubajije byinshi ansobanurira ko hari abagore baba batakitaweho n’abagabo babo, noneho bagahitamo gushaka abasore bakiri bato babapfubura, mu gihe ababo baba batabagejeje ku ntego, gusa naje kumva ko birimo ingaruka nyinshi.
Nakoze ubugenzuzi bwanjye, cheri mwaka telefone ye mutunguye, ndayijagajaga, ibyo nasanzemo ni akumiro, nasanzemo amafoto menshi y’abagore bagera muri 7 bambaye ubusa bamwoherereza, amagambo baba baganiriye na gahunda baba bahanye, byose narabyiboneye.
Gusa nahise mbimubaza, ambwiza ukuri ko atazi no koza amakaro, gusa ko abo bagore abenshi babeshya abagabo babo ko yoza amakaro kugirango nibamusanga muri urwo rugo batamwibazaho cyane, ko gupfubura abikoze imyaka 4 kandi ko amaze gukuramo ubutunzi.
Yansezeranyije ko abivuyemo, ko ubutunzi yabikuyemo bihagije, ko agiye gushaka akakandi kazi ko gukora na njye, gusa ibi ntabwo nabyizeye, ndumva mfite impungenge, mungire inama. Murakoze!!
Uwineza Vanessa@Rwandapaparazzi.rw
65,290 total views, 100 views today

robotstxt: allowed

filter: keep


text:
Guhuza UBUTAKA cyangwa guhuza UGUTAKA?! Leta ya FPR yari ikwiye gusaba imbabazi ku bwo gushonjesha abaturage no kubatindahaza!
Yanditswe na Gatesire Théodette*
Source : muriho.blogspot.be
Kwambura abaturage ubutaka cyane cyane ubw’ibishanga n’inkuka; kurandura ibihingwa nk’amasaka, ibijumba, imboga n’urutoki, ubusanzwe bifite uruhare runini mu buzima bwa rubanda; guhatira abahinzi gushyira mu bikorwa gahunda yo guhinga igihingwa kimwe kuri bose iherekejwe n’iteganyabikorwa rikoranywe ubuswa cyangwa ubugome; uburiganya mu gukwirakwiza amafumbire no kudafasha abaturage gushaka isoko ry’umusaruro ukomoka ku byo baba bahatiwe guhinga n’aho ribonetse abahinzi bagashyirirwaho ibiciro bitajyanye n’igishoro cyakoreshejwe kugirango uwo musaruro uboneke, ni isoko y’igihombo kitagira urugero ku bahinzi n’intandaro yo gutindahara n’iy’inzara ihoraho mu bice bimwe by’u Rwanda.
U Rwanda ni igihugu gito ahanini kigizwe n’imisozi, kikaba kimwe mu bihugu by’Afurika bituwe kurusha ibindi kuko kuri buri kilometero kare haba hatuye abaturage basaga 400 kandi abarenga 80% bakaba batunzwe n’ubuhinzi.1 Iyo miterere y’u Rwanda n’imibereho y’abarutuye ituma buri muhinzi aba afite ubutaka buto bwo guhingaho. Kubw’ibyo, hakwiye kubaho itandukaniro rinini cyane hagati y’uburyo ubuhinzi bw’umwuga bwakorwa mu Rwanda n’uko bukorwa mu bihugu byateye imbere, aho usanga bukorwa n’abantu bake cyane bafite aho babukorera hagari bihagije higanjemo ibibaya n’ikoranabuhanga ryateye imbere. Ibyo bituma buri gihingwa cyiharira ubuso bunini cyane, kikanatanga umusaruro ushimishije bitabaye ngombwa ko rubanda ishorwa mu bihombo.
Kutita ku miterere yihariye y’u Rwanda
Mbere y’ibyemezo by’inzaduka byatangiye kwigaragaza cyane muri politiki y’ubuhinzi nyuma y’aho ishyaka rya FPR ryigaruriye ubutegetsi mu Rwanda, wasangaga buri wese mu bahinzi ahitamo igihingwa ashaka akurikije ibyo we n’umuryango we bakeneye ndetse n’ibyo yasagurira isoko uko bimushobokeye. Ahari ibishanga bihingwamo ho wahasangaga ibihingwa ahanini byabaga bigenewe gutunga abaturage igihe cy’izuba ryinshi hamwe n’ibikoreshwa cyane mu guhahira imijyi nk’imboga z’ubwoko bunyuranye, ariko nabyo byabaga byahinzwe ku mahitamo y’abahinzi bakurikije ibikenewe ku isoko n’ibyabaha inyungu nyinshi kurushaho. Iyo ibishanga byabaga bikoreshejwe n’amashyirahamwe y’abahinzi mu guhinga igihingwa kimwe nabwo byakorwaga ku bushake bw’abaturage cyangwa bigakorerwa ku butaka butari busanzwe bukoreshwa n’abaturage mu buhinzi ngo bibe byatera abatibona muri iyo gahunda igihombo kirenze icyakwihanganirwa, ari na ko leta ikora ibishoboka byose kugirango umusaruro ubunetse ube ufite isoko kandi ryiza. Aho ni nk’ahahingwaga umuceri n’ibisheke.
Kuva mu mwaka wa 2008, mu Rwanda hashyizweho gahunda yo guhuza ubutaka ndetse himakazwa politiki yo guhinga igihingwa kimwe ku buso bunini bivugwa ko hari hagamijwe kongera umusaruro w’ibiribwa ndetse no gukora ishoramari mu buhinzi muri gahunda yiswe Crop Intensification program (CIP).1 Abaturage bahatiwe guhuza ubutaka kuko, nk’uko byavuzwe haruguru, buri wese aba afite isambu ntoya cyane ugereranyije n’ubuso bukenewe kugira ngo buhingweho igihingwa cyashyizwe imbere. Ibyo byakuruye ibihombo bikomeye cyane ku baturage kuko abayobozi bo mu nzego z’ibanze bagombye kurandura ibihingwa byari bisanzwe biteye ku butaka bwagombaga guhuzwa. Mu bihingwa byibasiwe bigakururira abaturage igihombo gikabije, harimo ibijumba ubusanzwe byafatwaga nk’ingabo ikingira inzara mu banyarwanda ari nabyo byavuyeho imvugo ngo ‘umukungujumba‘, amasaka yafatwaga nk’igihingwa cyubashywe kubw’imikoreshereze yayo yihariye mu muco nyarwanda (nko mu bijyanye n’umuganura) n’urutoki rwafatwaga nk’igihingwa nyamibwa kubera ko kiramba mu murima kandi kigashobora kugoboka umuturage igihe cyose mu buryo butari bumwe –inshuro nyinshi uwabaga afite urutoki rwiza n’ibindi yabaga abifite, akaba umuhungu mu bahungu.
Kutita ku mvune n’ugutaka kwa rubanda
Umuntu wese usobanukiwe iby’ubuhinzi n’umusaruro wabwo ntagushidikanya ko anasobanukiwe imbaraga bisaba umuhinzi kuva mu itera kugeza igihe cy’isarura. Ibihingwa byose biravuna, ariko reka dufate urugero rumwe rw’igihingwa cy’urutoki. Nyuma yo gutegura umurima, gushaka imbuto no kuzitera, kurufumbira, kuruhingira, kurukonyorera, kurusharirira, gutega insina zibikeneye imihembezo no kurusasira ni imirimo ihoraho kugira ngo umuntu agire umurima w’urutoki rutanga umusaruro mwiza. Benshi bazi akamaro bene urwo rutoki rugira mu guhashya inzara kubera ko urutoki rwiza ruhoramo ibitoki bishobora gusarurwa. Mu gushyira mu bikorwa gahunda yo guhuza ubutaka no guhinga igihingwa kimwe, harimbuwe intoki zifite agaciro kanini kuko ahenshi habaga harateganyirijwe igihingwa cy’ibigori. Ikibabaje ariko ni uko umusaruro w’ibyo bigori udashobora kuziba icyuho cy’icyo gihombo ku baturage. Bite se ku bindi bihingwa? Imigozi y’ibijumba, amasaka n’imboga z’ubwoko bwinshi byaranduwe inshuro nyinshi cyane kandi buri gihe abaturage barira. Mbese ni impuwe kuba ubutegetsi bwa FPR bwaragiye buhitiramo abaturage igihingwa runaka bumaze kubategeka kurandura ibyo bari batezeho amaramuko? Oya rwose! Ibaze ko mu murima wezemo ibigori, umuhinzi adashobora no gucamo ikigori na kimwe ngo acyokereze umwana we nta mususu! Iyo abikoze aba yububa kandi yikanga ko umuyobozi yamubona akamuhana.
Si amakabyankuru! ibi bigori birimo kuribwa n’inyoni, uwabihinze ntiyakoraho na kimwe uwamutegetse kubihinga ataramuha uburenganzira bwo gusarura! Ibaze nawe gusya utiteze irobe cyangwa kuragira izo udakama! Ni byo abanyarwanda bita kugokera ubusa cyangwa kuruhira agatsi! Mu zindi ndimi ho babyita ‘slavery’ cyangwa ‘esclavage’!
Politiki y’ubucakura bugamije ubucakara
Mu by’ukuri kuba habaho ubuhinzi buteye imbere mu Rwanda ntako bisa. Guhitamo ibihingwa birwanya inzara, kwagura ubuhinzi no kubukoresha mu gushaka imari, gushakira abahinzi imbuto nziza, gukwirakwiza ifumbire mu bahinzi no kubaha inama z’ababihugukiwemo yaba ari intambwe nziza mu mibereho myiza y’abaturage. Ariko umuntu ureba kure iyo yitegereje uko bikorwa, avumbura amacenga n’ubucakura bukabije bubyihishe inyuma.
Kubera ko abaturage bashoboraga kwinangira ntibashyire mu bikorwa izo politiki zibangiriza zikanabahenebereza, leta ya FPR ibigiranye iryenge, yashyizeho inzitizi zo mu rwego rw’amategeko zituma umuturage wabikora yakwisanga mu bihombo by’urukurikirane. Urugero, kuko yari izi ko abaturage bashobora guhitamo kuraza imirima aho guhinga ibyo bahatiwe, yashyizeho itegeko riyiha uburenganzira bwo gufatira ubutaka bw’uwaba agerageje kubikora yitwaje ko budakoreshwa neza.** Kuko bimeze gutyo, ni bake bashobora gutinyuka gudahinga ibyo leta itegetse. Nanone, kubera ko leta yategetse abaturage kuzibukira umuco wabo wo kubika imbuto zikomoka ku musaruro wabo ikabategeka kujya bategereza izo ibazaniye, akenshi zibageraho imburagihe, umuhinzi yatakaje ubushobozi bwo guhingira igihe abishakiye. Ni na ko bigenda ku mafumbire bahabwa.
Iyo imyaka yeze, leta ni yo itanga uburenganzira bwo gusarura, ni na yo ishyiraho igiciro cy’umusaruro ikanagena abemerewe kuwugura no kuwushyikiriza inganda. Mu by’ukuri umuntu yakavuze ko rubanda yahindutse ABAGERERWA, ariko sibyo kuko n’ubwo umugererwa nawe yakoreshaga ubutaka butari ubwe, yahingaga icyo ashatse, gusa akamenya ko agomba guha nyir’ umurima amaturo bigendanye n’uko umusaruro we uhagaze –umuntu yabigereranya no gutanga icyatamurima. Nanone umuntu ashobora kwibaza niba rubanda ahubwo itarabaye ABAPAGASI. Nabyo si byo; umupagasi arahembwa, yaba atanyuzwe n’igihembo agasezera akajya ahandi kandi ntabihanirwe. Urebye neza, usanga abahinzi bo mu Rwanda rwa none babayeho nabi birenze iby’abagererwa n’abapasi. Ubuzima barimo bwujuje ibisabwa ngo bwitwe UBUCAKARA (= ‘slavery’ mu cyongereza cyangwa ‘esclavage’ mu gifaransa) ku mpamvu zikurikira:
- Bahinga ubutaka butari ubwabo, babeshywa ko babukodesha mu buryo burambye ariko mu by’ukuri bashobora kwamburwa igihe icyo ari cyose –ni ukuvuga ko bahingira nyiri ubutaka ari we leta ya FPR.
- Imirimo yose bakora mu mirima bahingamo, bayikora ku mabwiriza ya nyir’ubutaka (= leta ya FPR) mu buryo butagoragozwa, badashobora kumwungura igitekerezo na kimwe kuko bamutinya nawe akaba atiteguye kubatega amatwi –ni ukuvuga ko baba mu buzima bwa cishwa aha.
- Bakora badahembwa, bakagomba kwirwanaho mu buryo bunyuranye kugirango babashe gukomeza kubaho.
- Abihaze bakanyuranya n’imitekereze ya nyir’ubutaka (= leta ya FPR) barabihanirwa.
- Babaho bafungiranye mu guhugu kuko kugisohokamo bitaborohera kuko abayobozi babirwanya bivuye inyuma.*** Abagerageje kugisohokamo bakanabishobora, amaherezo baragarurwa, haba ku ngufu, ku mayeri cyangwa ku kagambane. Mu by’ukuri nk’uko bisanzwe bizwi ku bari mu bacakara, abahinzi bo mu Rwanda bari mu mimerere y’imbohe.
Politiki yo kwibonekeza mu mahanga
Abashishoza bashobora gutahura ko leta ya FPR nta mpuhwe ifitiye rubanda, ko ahubwo ibyo ikora byose iba igamije gushakira ubuzima n’ubukire abambari bayo, gukenesha abaturage ngo batubaka amikoro maze bakagira uruvugiro rwo kuyinenga mu bya politiki no kujijisha amahanga yongera ubuso buhizweho imbuto. Urugero, kubera ko bazi ko banki n’ibigega mpuzamahanga bishingira ku buso buhinzweho ibinyampeke bigena urwego iterambere ry’igihugu rigezeho (= indicators of development) n’abaterankunga bakabigenderaho mu gutanga inkunga y’amadevize (= foreign currecy) u Rwanda rukeneye bitavugwa, babishyiramo ingufu batitaye ku bihombo by’abaturage. Ni koko ingeso ya FPR yo kwibonekeza ku baterankuga n’imiryango mpuzamahanga ikoresheje ububeshyi bw’umwuga bwahawe akabyiniriro ko ‘gutekinika’, wahawe intebe n’ubutegetsi bwayo, uzakururira abanyarwanda amahano atari amwe.
Gutindahaza no gushwiragiza rubanda
Iyo usuzumye neza, usanga ibyemezo bifatwa na leta ya FPR mu birebana n’ubuhinzi mu Rwanda bisa n’aho bigamije gushonjesha abaturage ku bushake no kubambura ubushobozi bwo kugira icyo bageraho. Bene nk’ibyo leta ibikora ibategeka kurandurira ibihingwa ndetse no kubambura ibishanga byabatungaga cyane cyane mu gihe cy’izuba. Ibyo bituma abaturage bahora baba bashonje, bagahora bacuragira bashaka uwabafasha kubona amaramuko. Mu mimerere nk’iyo, umuturage aba ahangayikishijwe no kuba yabona amafunguro ku buryo ibindi bintu by’ingenzi, nko kuba yagira ibyo aharanira mu bya politiki cyangwa ibihereranye n’uburenganzira bw’ikiremwamuntu, nta mwanya biba bigifite mu bitekerezo bye.
Akenshi leta ya FPR ikoresha ubuhendanyi ku baturage b’abashonji maze ikabakoresha ibigamije inyungu zayo. Mu mwaka ushize wa 2015, igihe ba nyamujya iyo bijya bacicikanaga batanguranwa kugeza ibikarito n’ibiseke byuzuye amabaruwa asaba ko itegekonshinga ryahindurwa, byagaragaye ko guha umukecuru Mukagafurama Melesiyana n’abandi nka we amafaranga y’impamba, ay’icumbi n’ay’ibiribwa gusa byari bihagije kugirango bajye ku biro by’inteko ishinga amategeko gusaba ko ingingo batanazi y’itegeko nshinga yahindurwa.2 Nanone muri uwo mwaka, bamaze kwizezwa guhabwa ibyo kurya bya buri munsi mu gihe bari kuhamara, abantu biganjemo urubyiruko bemeye kujya birirwa bakanarara imbere y’Ambasade y’Ubwongereza mu Rwanda mu myigaragambyo yari igamije gushyira igitutu kuri leta y’Ubwongereza ngo Karenzi Karake wari warafashwe na polisi y’icyo gihugu arekurwe. Icyateye abantu kwibaza ariko kigatuma abatari basanzwe bamenyereye imikorere ya FPR basobanukirwa neza kurushaho ko ari leta yari yabatumye kubigenza batyo, ni uko bamwe mu bigaragambyaga bavugaga ko baje kwamagana abafaransa cyangwa abadage.3
Ni uko bigenda. Umushonji ntacyo batamukoresha igihe bamwemereye icyo arya. Ni yo mpamvu iyo FPR ishaka kugukoresha akadakorwa ibanza ikagutindahaza maze waba umaze kuzahara ikakwiyegereza mu ishusho y’umutabazi cyangwa umufatanyabikorwa ikoresheje ibyo yakunyaze; waba umaze kugarura agatege iti saba ko itegekonshinga rihinduka cyangwa vuga ko so yari imbwa akaba yarabyaye umuntu!
Politiki ya ‘nta mpuhwe’ n’ubusambo bw’isoni nke
Muri iyi minsi, mu gice kinini cy’uburasirazuba bw’igihugu haravugwa inzara yiswe Nzaramba yatumye abaturage basuhuka, abasigaye nabo bakarya rimwe ku munsi nabwo ntibahage. Abo mu karere ka Kayonza bo bivugira ko igishanga cyajyaga kibatunga mu gihe cy’izuba ryinshi leta yagifashe ikababuza kongera kugihinga.4 Ariko biravugwa ko n’i Kigali muri kapitali inzara yahageze, aho amahoteli yakira abashyitsi bitabiriye amanama mpuzamahanga abaha ibiryo bike cyane hakaba n’ubwo bishize rwose hari abatarafungura.5 Minisitiri w’ubuhinzi wasabye imbabazi mu ruhame kubera icyo kibazo,6 yakagombye no gutera indi ntambwe akagira ubutwari bwo kuzisaba n’abaturage kuko urwego ahagarariye rwagize uruhare runini mu kaga k’inzara badashobora kwivanamo mu gihe cya vuba.
Ikibabaje ariko, aho gukemura ikibazo cy’inzara no kongerera abahinzi ubushobozi, gahunda yo guhuza ubutaka no guhinga igihingwa kimwe yakenesheje abantu benshi abandi ibikoreza umuzigo w’inzara ihoraho. Bamwe mu baturage bagezweho n’ako kaga bananiwe kwihanganira kwambarira ibicocero aho bambariye inkindi maze bariyahura. Abandi bo batanze utwo bari bafite bahongera ibisambo byoherejwe na leta byari bishinzwe kubangiriza bagira ngo wenda byaca inkoni izamba cyangwa byabongereraho igihe gito cyo kwitegura ingaruka z’ako kaga. Si ko byabagendekeye kuko ibyo bisambo byagiye byimurirwa mu tundi turere gukomerezayo amahano maze ababaga barabihaye ruswa bagahomba kabiri. Abakozi bashya babaga bazanywe mu turere twabo gusimbura abagiye ntibabuze gushyira mu bikorwa uwo umugambi wo kubarimburira intoki n’ubwo batari bayobewe ko bamwe mu baturage bari barahongeye bagenzi babo bababanjirije.
Kugabiza abaturage ba Rusahuriramunduru
Indi ngaruka ikomeye umuntu atakwirengagiza, ni igihombo gikomeye cyageze ku baturage bashyizwe muri gahunda yo guhuza ubutaka no guhinga igihingwa kimwe. Urugero rufatika rwagaragaye mu turere twa Gatsibo na Gakenke, aho abahinzi babuze isoko ry’umusaruro wabo w’ibigori ku buryo bisanze nta yandi mahitamo bafite uretse kubigurisha ku giciro kiri hasi cyane ugereranyije n’igishoro bari barashyize mu kubihinga. Ibuka igihe byasakuzaga mu bitangazamakuru ko abahinzi bo muri utwo turere barira ayo kwarika kuko umusaruro wabo wabuze isoko. Aho kugira ngo abahumurize anatekereze uburyo abacuruzi bagabanyirizwa imisoro hagamijwe kuborohereza mu kugurira abaturage umusaruro wabo ku giciro gikwiye, minisitiri w’ubucuruzi n’inganda yaciye abahinzi intege ababwira ko uwabuze isoko yamuhamagara akarimushakira.7 Mu by’ukuri koko ubwo yari atanze umuti w’icyo kibazo? Ni abaturage bangahe bo mu Rwanda bashobora gutinyuka guterefona minisitiri wa leta ya FPR tuzi? Haba se hari abahinzi bashize ubwoba bakamuterefona? Niba bahari bazamenyeshe abandi bahinzi ibyavuyemo banabarangire isoko! Ubundi se kuki minisitiri atafashe urugendo ngo abasange aho bari abe ari na ho abahera iyo nama na numero bazamuterefonaho?
Icyakora, abazi gutekinika bo bungukiye muri izo ntugunda. Amatoni n’amatoni y’amafumbire yari yarateganyirijwe guteza ubuhinzi imbere yagiye agurishwa magendu ku nyungu z’abarusha abandi ubusambo n’igitugu. Biranashoboka ko hari ababoneye inyungu mu gutumiza imbuto zitujuje ubuziranenge. Ikizwi neza ni uko nta n’umwe weretswe rubanda ko yabihaniwe cyangwa yabicyahiwe ku mugaragaro. Ibyo byose byishyuwe na rubanda itazi icyo yakora kugeza ubu. Abaturage benshi barashonje ku buryo babaho babara ubukeye. Nanone ariko, iyaba byarangiriraga aho, leta ntikomeze kubikoreza indi migogoro ikubiyemo imisanzu ya FPR, imisanzu mu kigega Agaciro Development Fund, imisanzu y’uburezi butagamije ireme, n’amafaranga y’ubwisungane mu kwivuza butagamije kubungabunga amagara yabo.
NOTES
*Gatesire Théodette ni umutegarugori wafashe icyemezo cyo gutangaza ibyo atekereza mu bya politiki nyuma y’imyaka myinshi yamaze atagira icyo abivugaho. Nk’umunyarwanda, yiyemeje gutanga umusanzu we mu gukemura ibibazo byugarije igihugu abinyujije mu nyandiko zitandukanye harimo n’iz’ubushakashatsi nk’uko yari asanzwe abikora mu rwego rwo kubungabunga ibinyabuzima. Zimwe mu nyandiko z’ubushakashatsi yakoze hamwe n’izo yagizemo uruhare zigaragara mu bitangazamakuru mpuzamahanga nko kwa Elsevier, Springer, Hindawi n’ahandi. Mbere y’uko yerekeza iy’ubuhungiro mu mpera za 2015 yari umukozi wa The Dian Fossey Gorilla Fund International i Musanze.
**Uko bigaragara, abaturage nta yandi mahitamo bafite usibye kuruma gihwa kuko baramutse banze gushyira mu bikorwa izo politiki z’ubuhinzi zibahombya, amaherezo ubutaka bakoreshaga bushobora kwegurirwa ba nyamujya iyo bijya biteguye kugendera ku bushake bwa leta ya FPR, yo nyir’ubutaka. Uramutse utari uzi ko ari uko bimeze cyangwa ubishidikanyaho, reba ku cyangombwa cyawe cy’ubutaka. Urasanga handitseho ngo ‘amazezerano y’ubukode bw’ubutaka‘. Muby’ukuri ibyo bisobanura ko nta butaka ugifite kuko wahawe igihe runaka cyo kuba ubukodesha –ntibitandukanye cyane n’uko umuntu yatisha umurima akawuhingamo mu gihe yumvikanyeho na nyirawo. Gerageza gutekereza uko bizagenda igihe imyaka y’ubukode wahawe izaba igiye kurangira. Icyo gihe nikirangira buzasubira mu maboko ya leta ibuhe uwo ishaka. Wowe cyangwa abagukomokaho nimuramuka mubisabye, leta ishobora kwemera ubusabe bwanyu ikongera kububakodesha. Ishobora nanone kutita ku busabe bwanyu ikubuha undi cyangwa ikabwikoreshereza, wenda kuko izaba ibona habereye igikorwa yita ko ari icy’inyungu rusange. Uzabigenza ute? Nuzaba warubatsemo se uzaterura amazu yawe uyimukane cyangwa uzahebera urwaje bayasenye urebera kandi warakoresheje n’andi mikoro wari ufite wishyura inguzanyo ya banki wafashe wubaka ayo mazu?
***Mu nkuru yo mu kinyamakuru Rugali yo ku ya 19 Kamena 2016, umuyobozi w’intara y’iburasirazuba, Uwamaliya Odette, avugwaho kuba yarabujije abaturage guhungira inzara mu bihugu by’ibituranyi bifite amahahiro, maze abahitiramo gusuhukira mu tugari duhana imbibi n’utwabo nk’aho izuba ryateye ayo mapfa riva mu kagari kamwe rigasimbuka utwegeranye na ko.8 Ahubwo n’ibyo gusuhukira mu tugari bizwi neza ko leta ahagarariye ibirwanya kuko mu meza ane mbere yaho ikinyamakuru Umuseke mu nkuru yacyo yo ku ya 24 Gashyantare 2016 cyagarutse ku mvugo ye yuzuye ubushinyaguzi n’ubwishongozi, aho yasabaga abashonji kudasuhukira aho bashobora kubona ibyo kurya ahubwo bagahagarara gitore bagafatanya n’abijuse guhangana n’iyo nzara!9 Ukuri ni uko gusuhukira mu bindi bihugu bituma amahanga amenya ko leta ya FPR itindahaza nkana abaturage kandi ko iba ibeshya iyo ivuga ko u Rwanda rwihagije mu biribwa; bityo leta ya FPR ntacyo itakora ngo bahame mu Rwanda kuko itarajwe ishinga n’amagara yabo!
1Arumugam Kathiresan, 29 June 2012. Farm land use consolidation in Rwanda, assessment from the perspectives of agriculture sector. Retrieved from: http://www.minagri.gov.rw/fileadmin/user_upload/documents/agridocs/Farm_Land_Use_Consolidation_in_Rwanda.pdf (Last accessed on 18 June 2016).
2Birori Eric, 5 Kamena 2015. Gatsibo: Avuga ko ibaruwa [petition] yazaniye Inteko ari meya wayanditse aramusinyisha. Byakuwe kuri: http://www.makuruki.rw/IMIBEREHO-MYIZA/article/GATSIBO-Avuga-ko-ibaruwa-Petition-yazaniye-inteko-ari-meya-wayanditse-aramusinyisha (last accessed on 18 June 2016).
3Ijwi ry’Amerika, 26 Kamena 2015. Rwanda: Imyigaragambyo yiyama Ubwongereza. Byakuwe kuri: http://www.radiyoyacuvoa.com/a/rwanda-imyigaragambyo-yiyama-ubwongereza/2838878.html (last accessed on 18 June 2016).
4Assumpta Kaboyi, 15 Kamena 2016. Inzara iravuza ubuhuha muri Kayonza. Byakuwe kuri: http://www.radiyoyacuvoa.com/a/3377452.html (last accessed on 18 June 2016)
5Igihe, 15 Kamena 2016. Ikosa ryo kwicisha abashyitsi inzara ryasubiriye hashize iminsi 4 perezida Kagame arivuze. Byakuwe kuri: http://www.igihe.com/amakuru/u-rwanda/article/ikosa-ryo-kwicisha-abashyitsi-inzara-ryasubiriye-hashize-iminsi-4-perezida (lsat accessed on 18 June 2016).
6Girinema Philbert, 16 Kamena 2016. Minisitiri Mukeshimana yasabiye imbabazi mu ruhame ku ibura ry’amafunguro mu nama. Byakuwe kuri: http://www.igihe.com/amakuru/u-rwanda/article/minisitiri-mukeshimana-yasabye-imbabazi-ku-makosa-yatumye-abitabiriye-inama (last accessed on 18 June 2016).
7Iraguha Richard Dan, 11 Ukwakira 2015. Ababuze isoko ry’ibigori bazampamagare ndibashakire –Minisitiri Kanimba. Byakuwe kuri http://www.igihe.com./amakuru/u-rwanda/article/ababuze-isoko-bazampamagare-ndibashakire-minisitiri-kanimba (last accessed on 18 June 2016).
8Rugali, 19 Kamena 2016. Iburasirazuba: imiryango isaga ibihumbi 40 yabuze ibiribwa igobokwa n’ikigega cya leta. Byakuwe kuri: http://www.rugali.com/iburasirazubaimiryango-isaga-ibihumbi-40-yabuze-ibiribwa-igobokwa-nikigega-cya-leta/ (last accessed 24 June 2016).
9Umuseke, 24 Gashyantare 2016. Iburasirazuba: inzara iri gutuma bamwe basuhukira mu mahanga. Byakuwe kuri: http://www.umuseke.rw/iburasirazuba-inzara-iri-gutuma-bamwe-basuhukira-mu-mahanga.html (last accessed 24 June 2016).
Email ThisBlogThis!Share to TwitterShare to FacebookShare to Pinterest


text:
Ngororero: Intore zatojwe umuco wo guhiga no guhigura
Bishimiye ibyo bakuye mw’Itorero Mu ntangiro za 2015 abasore n’inkumi barangije amashuri yisumbuye bagera ku 1359 bashyize ahagaragara imihigo bazesereza iwabo mu midugudu. Nyuma y’inyigisho More...
Ngororero: Uko abaturage bavuga ku kwegukana umwanya wa gatatu mu gihugu
Ministre Joseph habineza na Guverineri Mukandasira bifatanyije n’abaturage mu gutaha igikombe cy’imihigo Ibi Nibyo bikombe by’indashyikirwa akarere ka Ngororero gaherutse kwegukana Mu mihigo More...
Ngororero: Baraye bakiriye Igikombe cy’Imihigo
Hakozwe akarasisi ko kwishimira igikombe Nyuma y’uko hashyizwe ahagaragara uko uturere twakurikiranye mu kwesa imihigo y’umwaka ushize wa 2013-2014, ku mugoroba wo kuwa 12 nzeri uyu mwaka wa 2014, More...
Ngororero: Gutangiza kwibuka ku nshuro ya 20 jenoside yakorewe abatutsi, byabereye ku musozi wa kesho
Umuhango wo gutangiza kwibuka ku nshuro ya 20 jenoside yakorewe abatutsi wabereye ku rwibutso rwa KESHO mu kagari ka Mashya ahashyinguwe inzirakarengane 1407 zari zahungiye mu misozi ya Gishwati. Aha mu kesho hakorewe More...
Kabaya: Bageze ku rugero rwa 83,4 % besa imihigo ya 2013/2014
Iyo uhamagaye abatuye umurenge wa Kabaya mu izina ry’ubutore ryâ€Indongozi barasubiza bati: “gukora ni kareâ€. Ibi bongeye no kubigaragaza muri uyu mwaka, aho baza ku isonga mu kwesa imihigo More...
Ngororero: Abasirikare bari mu masomo mu ishuri rya gisirikare rya Nyakinama bashimye imikorere y’akarere
Mayor Ruboneza yakira amashimwe Nyuma y’urugendo shuli bakoreye mu karere ka Ngororero kuri uyu wa 22 Mutarama 2014, abasirikare bakuru 18 bari mu masomo mu ishuri rya gisisrikare rya Nyakinama bashimye imikorere More...
Ngororero: Intore ziyemeje kurangwa n’ubutore n’indangagaciro nyarwanda
Intore 979 zirimo abakobwa 439 n’abahungu 541 barangije amashuri yisumbuye zatangiye gahunda z’Itorero. Urwo Rwanda rw’ejo rwiyise INTARUSHWA MU MIHIGO, INTAVOGERWA, INTIGANDA n’andi More...
Ngororero puts forward youth development strategies
Ngororero District officially started the month meant for the youth on Friday the 3rd.May.2013, the Minister for Youth and ICT Hon. Jean Philbert Nsengimana presided over the function held in Kabaya sector. Hon. More...
Ngororero: Gusoza icyiciro cya mbere cy’urugerero byaranzwe no gushima ababyeyi
Ababbyeyi bafite urubyiruko rw’intore zo kurugerero bo mu karere ka Ngororero barashimirwa ubwitange no kwihanganira abana babo bagize mugihe cy’amezi 3 maze bakitabira ibikorwa by’urugerero More...
Ngororero: Mujye Murangwa no kugira ishyari ryiza mukwesa imihigo (Mayor Ruboneza)
Umuyobozi w’akarere ka Ngororero Ruboneza Gedeon arasaba abakozi b’akarere bose kurangwa no kwifuza gushyikira ababahize mu kwesa imihigo (ibyo bita kugira ishyari ryiza), mu rwego rwo kwihutisha ibikorwa More...


text:
Nyuma y’ iminsi 8 rifunzwe bitewe no kutagira icyangombwa kiryemerera gukora ndetse n’ abanyeshuri baryo bagategekwa gutaha, Ishuri rya Unique Academy TSS ribarizwa mu mujyi wa Muhanga ryabonye iki cyangombwa ndetse n’ amasomo arasubukurwa .
Tariki ya 7, uku kwezi kwa kabiri ni bwo, Umuyobozi wungirije w’ akarere ka Muhanga ushinzwe imibereho myiza y’ abaturage Mukagatana Fortune yagejeje ku banyeshuri b’ iri shuri umwanzuro warifatiwe wo kuba rifunzwe bagataha rikazongera gufungura imiryango yaryo ari uko habonetse icyangombwa kiryemerera gukora.
Uyu mwanzuro aba banyeshuri ntibawakiriye neza ndetse bamwe banavuga ko batiteguye kugishyira mu bikorwa.
Nyuma ariko yo kuganirizwa, barashyize bemera gusohoka dore ko n’ ubuyobozi bw’ iri shuri bwabashyiriyeho uburyo bwo kubageza iwabo.
uyu muyobozi yavugaga ko uyu mwanzuro wafashwe na Minisiteri y’ uburezi washyizwe mu bikorwa mu gihe iri shuri ryari ryarasabye iki cyangombwa mu kigo cy’ igihugu gishinzwe guteza imbere amashuri y’ imyuga n’ ubumenyingiro WDA gishinzwe kugitanga ndetse cyaranayikoreye raporo igaragaza ko byinshi mu byo cyarisabye kubahiriza kugira ngo ryemererwe gukomeza amasomo ryarabikoze.
Nyuma y’ iminsi 8, aba banyeshuri bategetswe gusohoka muri iki kigo ndetse bakanabikora, ni ukuvuga ku wa 15 uku kwezi WDA yashyize umukono ku cyangombwa cyemerera iri shuri rya Unique Academy gutanga ubumenyi mu mashami atatu ari yo ubukerarugendo, ubwubatsi ndetse n’ icungamutungo muri uyu mwaka wa 2018.
Nyuma y’ uko iki cyangombwa kibonetse babimenyeshejwe n’ ubuyobozi bw’ ishuri, batangiye kugaruka ku buryo n’ amasomo yakomeje.
Ni ibintu bishimiye cyane ndetse banashimira inzego zose zabigizemo uruhare kugira ngo kibe kibonetse mu gihe kidatinze.
Mu rwego rwo kugira ngo abanyeshuri bo muri Unique Academy badatakara mu masomo bitewe n’ uko hari iminsi isaga icyumweru bamaze iwabo abo ku bindi bigo bari kwiga, ubuyobozi bw’ ikigo bwafashe umwanzuro wo kuba muri iyi minsi bazajya biga mbere na nyuma ya saa sita mu gihe ubusanzwe biganga ingunga imwe.
Ikindi ni uko bashyiriweho kuzajya biga no mu mpera z’ icyumweru cyane cyane ku bari kwitegura ibizamini bisoza amashuri yisumbuye.


text:
Uburwayi umuntu agira ahanini buterwa n’ibintu bitandukanye. Burimo ubwo mu mubiri, ubwo mu mutwe n’ubuhangabanya ibitekerezo by’umuntu biva ku mpamvu zitandukanye zirimo n’ubusambo butera kwibagirwa.
Igitabo “Pour un bon équilibre mental et spirituel”, gitangaza ko ubusambo, umururumba no gutegekwa n’inda bituma umuntu ahinduka mu bitekerezo bye byose, bikamuviramo kwibagirwa ibintu byinshi.
Umururumba n’ubusambo akenshi bituma umuntu adacya mu maso, akaribwa mu nda rimwe na rimwe akabura amahwemo n’ibyicaro akararikira n’ibyo atabasha kubona. Ibi bigatuma atanatekereza cyane ibifite akamaro.
Amakuru atandukanye dukesha urubuga clinique-memoire na deojuvante.forumactif, avuga ko ubusambo butuma umuntu yijima, rimwe na rimwe akagira umutima wa kinyamaswa.
Indwara y’ubusambo ngo si byiza ko umuntu ayigira umuco kuko akenshi imubyarira kudafata mu mutwe neza, kwibagirwa ibyo yize n’ibyo yari azi, no gukekeranya mu byo avuga rimwe na rimwe agahuzagurika.
Kurya byinshi birengeje urugero binatera indwara y’umubyibuho n’umutima.


text:
Intare umwami w'ishyamba yarwaje umwana, ibura ibitotsi ikajya irara yomongana mu ishyamba ryose, iboroga bicika, iririra icyana cyayo. Ibaza imiti biba iby'ubusa, umurwayi akomeza kuremba kuko indwara yari yarayoberanye.
Intare igeze aho yigira inama yo gukoranya ingabo zayo ngo izibaze umuti wayikiriza umwana. Buri bwoko bwose bw'inyamaswa bwohereza umuhanga bwiyizimo kubuhagararira. Inama y'abahanga ikabamo ingwe, ingeragere, umuhari, inzovu, imparage, amasatura n'izindi. Indwara iranga irayoberana, imiti igeragejwe ikabisubiza irudubi.
Abahanga bamaze gushoberwa, nyiramuhari yari ifitanye amasinde n'ikinyogote ishaka kukiroha. Nibwo ibwiye intare iti "Nyagasani, naje aha mvuye mu rugendo rwa kure kandi nahabarije imiti myinshi none nagira ngo mbabwire umuti wakiza umwana."
Intare iyikubita urwara iti " maze ugatinda bigeze aha ngaha!" Nyiramuhari iti " nimurase ikinyogote, umwana anywe amaraso yacyo ashyushye, ahage, dusigarane umurimo wo kumwondora."
Ikinyogote kibyumvise gihinda umushyitsi. Kiraza n'imbere y'intare gikoma yombi, amavi kiyarimiza mu butaka, kiti "Nyagasani, sinakwemera ko umwana wawe apfa kandi nshobora kumuvura, ubuzima bwanjye ntiburuta ubwe. Cyakora narenzweho, nanjye uwo muti naje nywuzi ariko nyiramuhari yawibagiweho ikintu cya ngombwa. Naho twawukuye ndahababwira: tujya kuza mu nama, twagiye kuri ba bandi bagendera ku tuguru tubiri, baratubwira bati «ni mwe mwembi umuti uzaturukaho. Bazashake ubwonko bwa nyiramuhari, babuminjiremo amaraso y'ikinyogote, umwana abirye, azakira.»
Izindi nyamaswa ziteze amatwi ziti «nimugire bwangu umwana ataducika !»
Nuko nyiramuhari bayica agahanga, baragasatura bakuramo ubwonko. Ikinyogote bakivoma amaraso mu mutsi w'ukuguru bayaminjira mu bwonko bwa nyiramuhari babisuka icyana cy'intare.
Inama irangira ityo; ikinyogote kigenda gicumbagira, n'ubundi ariko cyari kibisanganywe, kuko cyari kimaze iminsi bagitereye umujugujugu mu myumbati.
Hashize iminsi ibiri, ruranga rutwara cya cyana cy'intare.
Amaraso y'ikinyogote.
Intare umwami w'ishyamba yarwaje umwana, ibura ibitotsi ikajya irara yomongana mu ishyamba ryose, iboroga bicika, iririra icyana cyayo. Ibaza imiti biba iby'ubusa, umurwayi akomeza kuremba kuko indwara yari yarayoberanye.


text:
Rwanda launches Environment and Climate Change fund
The government of Rwanda has launched a Fund for Environment and Climate Change (FONERWA) that will see the country propel green initiatives of environmental protection and mitigate climate change. The ground breaking More...
Abanyamabanga b’uturere n’Intara y’Amajyepfo bongeye gushyigikira AgDF
Abanyamabanga bakorera ku turere n’Intara y’Amajyepfo tariki 06/02/2013 bongeye gushyira andi mafaranga mu kigega Agaciro Development Fund ubwo basozaga amahugurwa bakoreye mu karere ka Nyanza More...
Rwanda | Ngoma: Itorero ritoza abanyarwanda kwishakamo ibisubizo ntagutegereza abandi
Mugutangiza itorero mu midugudu yose igize akarere ka Ngoma,hatanzwe ubutumwa buvuga ko itorero ritoza abanyarwanda gukora bakishakamo ibisubizo badategereje akimuhana. Gutangiza itorero ku rwego rw’ akarere More...


text:
Muhanga: Perezida Kagame arizeza Abanyarwanda iterambere ritajegajega
Ubwo perezida w’u Rwanda Paul Kagame yasuraga akarere ka Muhanga kuwa 17/07/2014 yashimangiye ko icyo gihugu cyizakomeza gushyira ingufu mu bikorwa by’iterambere bagamije ko imibereho myiza y’Abanyarwanda izamuka kandi iterambere rigakomeza ubutajegajega.
Perezida Kagame yagize ati « Hari imbaraga tuba dufite akenshi tudakoresha kubera ko abantu bibagiwe, abantu batabonye umwanya wo kubitekereza kandi ubushobozi buhari. Dukwiye ariko gukomeza kuba maso, tukanoza ibyo dukora buri munsi kandi iterambere dushaka tukaritegura tutarangaye. »
Umuyobozi w’akarere ka Muhanga Yvone Mutakwasuku yatangaje ko aka karere gakungahaye ku mabuye y’agaciro ariko ugasanga acukurwa nabi, hakabaho rimwe na rimwe kwangiza ibidukikije cyangwa gukora nabi bihitana ubuzima bw’abakora mu birombe.
Yagize ati « Turacyacukura ku buryo bwa gakondo bikaduteza igihombo kuko bidutwara umwanya munini ndetse n’umusaruro umwe ukangirika tutibagiwe n’abantu bajya bagiriramo ibibazo bamwe bakahasiga ubuzima. »
Asubiza iki kibazo, perezida w’u Rwanda yavuze ko uyu mutungo kamere utagomba kuba ikibazo ahubwo ko wakabaye ibisubizo ku Banyamuhanga n’Abanyarwanda muri rusange. Perezida Kagame yavuze ko hari imbogamizi mu iterambere zishobora kubaho mu gihe runaka ubundi bigahagarara, abantu bakabishakira ibisubizo bagatera imbere.
Urugero umukuru w’igihugu yanenze mu iterambere ry’ubucukuzi ni ubwo buryo bwo gucukura amabuye y’agaciro ku buryo bwa gakondo kandi ubu hari uburyo buriho bwa kijyambere, u Rwanda rukaba kandi rufite ibikoresho n’uburyo bwo kugera kuri ubwo buryo bwa kijyambere gusa ngo hakabura kubitekerezaho.
Umukuru w’igihugu kandi yanenze uburyo ibikorwa bihera mu nyandiko kandi bikwiye kwihutishwa ngo bisange abaturage iwabo byihutishe iterambere ryabo. Aha yahereye ku gishushanyombonera cy’umujyi wa Muhanga kimaze umwaka kirangije gutunganywa ariko ugasanga kidasohoka ngo gishyirwe mu bikorwa kubera ko ngo cyitarashyirwaho umukono.
Umukuru w’igihugu yavuze ko ikibazo kinini kitari ku baturage ahubwo ngo cyri ku bayobozi biyicarira ntibatekereze ngo bageze kure. Yagize ati «Ntabwo numva uburyo ibikorwa nka biriya bigaragara byagombye gutinda kandi dufite ubushobozi. » yashimangiye ko inzego nkuru zigiye gushyiramo imbaraga ibigenda biguru ntege bikihuta, abaturage bagahabwa ibikwiye ngo babashe gukora byinshi bishoboka bibateza imbere.
Ibi kikorwa by’ubucukuzi bw’amabuye y’agaciro kandi ngo bizagendana n’iby’ubuhinzi bugezweho, hongerwa ubuso buhingwaho no gukoresha neza amazi ku buryo bwo kuhira imyaka kandi ngo ubwo buryo burahari.
Perezida Kagame yanenze kandi abayobozi bicarana ibibazo bakabikemura ari uko asuye ahantu runaka, akaba yasabye abayobozi bose kujya bacyemurira ibibazo by’abaturage ku gihe, kuko ngo ari yo nzira nziza y’imiyoborere myiza.
Perezida Paul Kagame yemereye Abanyamuhanga ko ikibazo cy’umuhanda unyura muri Ndiza uhuza imirenge itandukanye na wo ugiye kubakwa neza, naho ivuriro ryasezeranyijwe Abanyakiyumba naryo ngo hakaba hagiye kwihutishwa imirimo yo kurivagezaho.


text:
Yabasabye ko bakwiye kwitonda kuko ngo iyo umuntu akoze neza ibyo asabwa nta we usubira inyuma ngo baze gusenya ibyo yari ari gukora.
Perezida Kagame yasabye aba baturage kurushaho kubungabunga umutekano w’aho batuye mu midugudu yabo barushaho guhana umutekano hagati yabo kugira ngo ibyo bifuza kugeraho babashe kubigeraho batekanye.
Yabasabye kandi guhuza imbaraga muri byose kugira ngo babashe gutera imbere mu byo bakora kandi barushaho kubikora neza.
Perezida Kagame yasabye abayobozi bo mu karere ka Kayonza kurushaho kwegera abo bayobora kugira ngo babagire inama z’ibyo bagomba gukora kugira ngo bibashe kubabyarira umusaruro.


text:
Buri Butumwa bwiza, nubwo bugiye butandukana mu magambo bukoresha, bwuzuza icyo twita Itegeko ry’Umwami. Kandi Ibyakozwe, igitabo gikomeza ibyo Kristo yatangiye, na cyo gitangirana amagambo amwe n'ayo. Reba ibi bice bikurikira:
Matayo 28:19-20 “Nuko mugende muhindure abantu mu mahanga yose abigishwa, mubabatiza mu izina rya Data wa twese n'Umwana n'Umwuka Wera: 20 mubigisha kwitondera ibyo nababwiye byose. Kandi dore ndi kumwe na mwe iminsi yose, kugeza ku mperuka y'isi.”
Mariko 16:15 “Arababwira ati: Mujye mu bihugu byose, mwigishe abaremwe bose Ubutumwa Bwiza.”
Luka 24:46-48 “Ati: ni ko byanditswe ko Kristo akwiriye kubabazwa no kuzuka ku munsi wa gatatu, 47 kandi ko kwihana no kubabarirwa ibyaha bikwiriye kubwirwa amahanga yose mu izina rye, bahereye kuri Yerusalemu. 48 Ni mwe bagabo b'ibyo.”
Yohana 20:21 “Yesu yongera kubabwira ati: Amahoro abe muri mwe: uko Data yantumye, ni ko na njye mbatumye.”
Ibyakozwe 1:8 Icyakora muzahabwa imbaraga, Umwuka Wera nabamanukira; kandi muzaba abagabo bo kumpamya, i Yerusalemu n'i Yudaya yose n'i Samaria no kugeza ku mpera y'isi.
Uhereye mu ntangiriro igihe Umwami yahamagaraga abigishwa be uribuka uko yababwiye? Muri Matayo 4:19 yaravuze ati, “Nimunkurikire, nzabagira abarobyi b'abantu.” Muri Mariko 1:17 dusoma dutya, “Yesu ati: nimunkurikire, nzabagira abarobyi b'abantu.” Ariko ni ngombwa kumenya ko abarobyi b'abantu batavuka: bararemwa. Baremerwa kumenya Databuja no gukurikira umugambi (intego) we aho gukirikira uwabo. Kugira ngo abumvishe neza iryo hame, yaribakoreshejeho inshuro nyinshi.
Icyitegererezo kimwe kiboneka muri Yohana 21:1-14. Ni ikintu cyabayeho nyuma yo kuzuka muri amwe mu mabonekerwa ya nyuma mbere y'uko azamurwa, atari nyuma cyane y'uko ababwiye ati, “Amahoro abe muri mwe, nk'uko Data yantumye najye ndabatumye.” Igitekerezo gitangirira muri Yohana 21:1. Ni igitekerezo cya barindwi mu bigishwa, mu kurambirwa gutegereza kwabo no kubabara, bagiye kuroba kandi bakamara ijoro ryose baroba ariko batagira icyo bafata, ariko ku itegeko ry'Umwami bakuruye amafi menshi
Noneho ibuka; iki ni igitekerezo cya rimwe mu mabonekerwa 10 y'Umwami nyuma yo kuzuka, mbere y'uko azamurwa ngo abavemo. Muri iri, Umwami yiyeretse abantu ubwe nk'Umwami wazutse kandi abararikira kugira ubusabane na We nk'isoko n'uw’agaciro mu bugingo.
Ibi byerekana mu buryo butangaje icyo Kristo muzima ari cyo kuri twe kandi akora muri ibi bihe - guhamagara abagabo n'abagore ngo bave mu bugingo bwo kwiheba n'imbura-mumaro ngo baze mu bugingo bw'ingira-kamaro kandi bwera nk`uko biga kubaho mu bumwe bw'ingenzi na Yesu Kristo no gukurikiza gahunda ya Databuja y'ubugingo
Ariko ibirenze ibyo, uyu mugani na none werekana intege-nke z'abantu uko bakunze gukorera muri bo badategereje Umwami, nta gahunda Ye, imbaraga n'ingufu ze, n'ubuyobozi buturuka mu bucuti-magara bw'umucunguzi.
Reka turebe muri make Yohana 21:1-10
Yohana 21:1-10 “Hanyuma y'ibyo Yesu yongera kwiyereka abigishwa be ku nyanja ya Tiberia; yiyerekana atya: 2 Simoni Petero na Toma witwaga Didumo na Natanayeli w'i Kana y'i Galilaya na bene Zebedayo n'abandi bigishwa babiri bari bari kumwe. 3 Nuko Simoni Petero arababwira ati: Ngiye kuroba. Baramubwira bati: na twe turajyana na we. Barahaguruka bikira mu bwato; ariko bakesha ijoro ryose ari nta cyo bafashe. 4 Umuseke umaze gutambika Yesu ahagarara mu kibaya cy'inyanja; ariko abigishwa ntibamenya ko ari We. 5 Yesu arababaza ati: Yemwe bana banjye, mufite icyo kurya? Baramusubiza bati: ntacyo. 6Arababwira ati nimujugunye urushundura i buryo bw'ubwato, murafata. Nuko bararujugunya ntibaba bakibasha kurukurura, kuko ifi zari nyinshi. 7 Wa mwigishwa Yesu yakundaga abwira Petero ati: Ni Umwami Yesu. Nuko Simoni Petero, yumvise ko ari Umwami, akenyera umwenda, kuko yari yambaye ubusa, yiroha mu nyanja. 8 Ariko abandi bigishwa baza mu bwato, bakurura urushundura rurimo ifi, kuko batari kure y'inkombe, ahubwo hari nka mikono magana abiri. 9 Bomotse i musozi, babona umuriro w'amakara, n'ifi zokejeho n'umutsima. 10 Yesu arababwira ati: nimuzane ku ifi mumaze gufata.
“Hanyuma y'ibyo” ni amagambo yerekeye kimwe mu bitangaza birindwi byasojwe no kuzuka Yohana avuga mu Butumwa Bwiza, ariko intego yabyo ivugwa neza, “kugira ngo mubashe.kwizera...” Agenewe kugeza abantu ku kwizera Yesu Kristo wenyine nk'Umwana w'Imana kandi nk'utanga agakiza wenyine (reba 28-31). Yohana 21 ni umusozo ugenewe guhishura Kristo mu buryo bumwe bw'ingenzi ku ntego yacu mu gihe Kristo atakiri ku isi mu buryo bw'umubiri.
“Yesu yongera kwiyereka abigishwa be...” Ni nde wamwerekanye? Yesu, uwazutse wari warapfiriye ibyaha byacu. Uku ni ukwiyerekana kwa Kristo wazutse. Yakoze iki? Yariyerekanye ubwe. Yariyerekanye ni phaneroo, “kurabagirana, kugaragaza.” Inshinga ifite impamvu kandi igice cyerekana ko Yesu ku bwende bwe yiyerekanye arabagirana. Ntivuga gusa ngo, “Yariyerekanye” (reba 1 Abakorinto 4:5). Kristo ku bwende bwe yerekanye ibintu bimwerekeyeho by'ingenzi kuri twe tugomba kumenya mu gihe atari kumwe na twe nk'Umwami w'ubugingo wazutse akazamurwa.
Kristo yiyeretse ubwe abigishwa, abizera, abari hamwe n'abamukurikiye, abo yari yarahaye kandi akabasuburiramo inshingano ikomeye kandi abo yabwiye ati, “nimunkurikire ndabagira abarobyi b'abantu.” Ariko ako gatsiko ntikaruhukaga kandi ntikagiraga ukwizera. Ibyiringiro byabo byarakomejwe, ariko barikuyoborwa no gusabana na We. Bari bafite Umukiza wazutse, bari bakiri mu gihu. None bagombaga gukora iki? Bagombaga kubyifatamo gute?
Ibi byakorewe he? Ku nyanja ya Tiberia aho aba bagabo barobaga. Tiberia ni ijambo ry'Ikiromani rivuga Inyanja ya Galilaya (Yohana1: 23). Rimwe na rimwe bayitaga batyo kubera umujyi wa Tiberia, umurwa mukuru wa Galilaya, wari ku nkombe zayo. Ariko tugomba kumenya ko aha hari ahantu hazwi neza n'abigishwa nk'abarobyi (Mariko:16 na Luka 5:1), kandi nk'abigishwa kuko bamaze igihe kinini hafi y'iyo nyanja cyangwa muri yo hamwe n'Umwami. Iyo nyanja mu Byanditswe ishushanya inyanja y'ubugwaneza. Ni aho bari bari rero mu gikari cyabo, ahantu bari bamenyereye. Mbega ukuntu ibi tubikeneye! Umwami arashaka gufata ubugingo bwacu uko buri – ibyo mu miryango yacu n'uko tumeze, ibyacu, ibyo duhoramo - ibintu dufata nk'ibidukwiriye tukabikora bitatugoye, ibyo dukora mu buryo butworoheye, hanyuma akoresha ibyo bintu ngo atwereke uko tumukeneye nk'ufite akamaro kandi ngo tubashe kunesha dukurikije ikigero cye.
Yabikoze Ryari? Igihe cyabyo ni icy'ingenzi!
“Byongeye” (umurongo wa 1), ni ukuvuga ko byari bikurikiye ukundi kwiyerekana k'Umwami. Abigishwa bari bamaze kumenya neza ko Umwami ari muzima kandi barabyizeraga (reba 21:26-29).
Gereranya na Matayo 26:32- Yagombaga guhurira na bo i Galilaya. Reba na Matayo 28:7, 10, 16. Aha turabona avuga umusozi wihariye bagombaga gutegererezaho kuza no kubiyereka kwe. Uru ni rwo rwari uruhare rwabo n'icyo bari bakeneye ubwo. Bagombaga guterana no gutegereza; ntibari biteguriye umurimo w'Imana. Gushaka ibyo bakora ntibyagombaga igisubizo ku kutaruhuka kwabo. Uwo bari bakeneye yari Kristo - kumutegereza no kumushaka.
“Umuseke umaze gutambika,Yesu ahagarara mu kibaya cy'inyanja” (umurongo wa 4). Uku kwiyerekana kwabaye nyuma y'ijoro rirerire ritagira umumaro ryo kwiheba gusa. YOO! MBEGA IGIHE CYIZA! Reba amagambo y'Umwami hano muri iki gice abahamagarira kureba ku gukena no kuneshwa, ariko na none akanabasezeranya ubumwe no kubaha imigisha.
Kuki ibi Byakozwe? Nk'intangiriro, igice cya mbere, cyerekana Yesu nk'Imana yigize umuntu ngo ibashe kuduhishurira Imana kandi abe inshungu itunganye y'umuntu, bityo igice cya 21, umusozo, werekana icyo Kristo ari cyo kuri twe nk'Imana-muntu y'icyubahiro yigize umuntu mu bugingo n’umurimo byacu. Byerekana kwiheba mu bugingo, ukuntu ubugingo butigera bushimisha iyo tutari mu busabane na Kristo wazutse nk'ingaruka yo kudakurikira inyigisho Ze ngo tube mu migambi Ye. Bitwereka kuneshwa tugira dukorera mu mbaraga zacu kimwe no kunesha dushobora kugira dukora uko tuyobowe na We cyangwa mu “mugambi wa Databuja.” Mu gusoza, byerekana umumaro w'ubusabane ku ntego n'umurimo n'ubushobozi byacu byo gukoresha umugambi wa Databuja.
Inshingano Ikomeye ntirangirira mu Butumwa Bwiza. Ihita igaruka iyo dutangiye igitabo cy'Ibyakozwe gikomeza ibyo Yesu yatangiye gukora no kwigisha. Bityo, mu gice cya mbere, Umwami abwira abigishwa be ati, “Icyakora muzaba...” (1:8).
Bityo, inshingano ikomeye ni iyihe? Intego yacu nyakuri ni iyihe? Aho itegeko rikuru rivugwa neza ni muri Matayo 28:19-20.
Sinshaka kuvuga mu byavuzwe haruguru aha ko intego n'umugambi byacu ari itegeko rikuru ryonyine. Sinizera ko ari ko biri. Ariko ni igice kiri muri twe kandi cy'ingirakamaro ku mugambi wacu nk'abizera Kristo kandi ko tutagifite, kugerageza kubaho nk'abakristo byaba ari nko kwubaka inzu nta misumari n'amatafari n'ibindi bikenewe ngo biyifatanye hamwe. Ni imwe mu mpamvu z'ingenzi zo kubaho kandi itanga akamaro, amahoro, n'umugambi byiyongeraho.
Birashoboka ko hari abantu bake batarumva ubutumwa ku Nshingano Nkuru yo muri Matayo 28:19-20. Mu gihe nizera neza ko kutavuga Ubutumwa atari ukubera kutamenya ahubwo ari ukubera kubura impamvu ibidutera, kutagira umutwaro, kutagira umwete, no kutaboneka, kudasobanukirwa ibyerekeye intego yacu no gusobanukirwa iki gice.
Kandi n'aho atari uko biri, dukeneye kwibutswa nka Petero muri 2 Petero 1:12-13. Niba tugomba gukora neza mu murimo wacu, dukeneye gusobanukirwa neza icyo uwo murimo urimo. Ibi bigomba kuba intego yacu, intego n'umugambi by'itorero, intego zituyobora zikadukoresha. Ariko niba intego zacu zidasobanutse akaba ari ibinyoma, tuzabura injyana n'ubuyobozi dukeneye nk'abantu b'Imana (Imigani 29:18; reba n’Abacamanza 21:25).
Nubwo ntazakurikira uru rutonde, uburyo bwiza bwo kwiga iki gice ni ubu bukurikira:
Kugira ngo tumenye neza intego y'iyi nshingano nkuru yahawe itorero, dukeneye gusobanukirwa uko izi nteruro zubatswe n'uko uko kwubakwa gusobanurwa. Hatariho ibi twakomeza kubaho tudasobanukiwe icyo yaduhamagariye nk'itorero.
Umurongo wa 18 werekana inshingano n'amagambo yerekeye ubutware n'imbaraga by'Umwami ari byo rufatiro rw'inkunga, no gukomezwa, n'impamvu y'intego Umwami yaduhamagariye.
Umurongo wa 20b usozwa n'ibyiringiro by'uko Kristo akomeje kubana na twe adutera inkunga, adukomeza, kandi adushishikaza. Umurimo ubwawo uvugwa mu mirongo ya 19-20a.
Ni iyihe njyana nyakuri n'intego y'Inshingano Nkuru twahawe n'Umwami ? Umutima wabyo ni uwuhe?
Ibyanditswe bya mbere mu Kigiriki bifite inshinga imwe y'ingenzi igaragiwe n’izindi eshatu. Inshinga imwe y'ingenzi “muhindure abigishwa,” yerekana intego y'ibanze. Izo nshinga zindi, “mugende,” “mubabatize,” kandi “mubigishe,” zitwereka ibikubiye mu guhindura abantu abigishwa. Usobanuye uko byanditswe, igice kivuga ngo, “mugenda, muhindura abantu abigishwa,.mubabatiza,…mubigisha kwitondera ibyo...”
Igice gikomeye muri uko kwubakwa ni uguhitamo uko umuntu yafata inshinga ya mbere, “kugenda.” Hari uburyo bubiri bukunze kuvugwa muri iki gihe. Bumwe ni uguha iyi nshinga ishusho y'itegeko yasobanura ngo “mugende.” Ubundi ni uguha iyo nshinga isura nka “kuba mwaragiye” cyangwa “mu kugenda kwanyu” cyangwa “nk'uko mujya guhindura abantu abigishwa.” Uretse ibyaba bikurikije uko igice cyanditse, ibi bitekerezo byombi biremewe. Mu Kigiriki, izi zombi zishobora gukoreshwa mu buryo bw'itegeko, ariko uko cyanditse n'uko iyo nshinga yaba ikoreshejwe ni byo bishobora kwerekana niba inshinga runaka ari itegeko.
Gukoresha gutyo n'uko igice cyanditse gityo byerekana ko ibi bishobora kumvikana nk'itegeko, “mugende,” ariko mu gihe ibi ari ukuri, ntidukwiriye kwibagirwa yuko itegeko n'intego by'ingenzi ari uguhindura abantu abigishwa.
Izikurikira ni ingero zerekana ko iyo nshinga ivuga ngo “mugende,” nk'itegeko, hakurikijwe uko ikoreshwa:
None se kuki iyi nyubako? Kuki hatakoreshejwe inshinga z'itegeko? Mbese ni ibintu bitagira icyo bivuze? Icya mbere, iyo nshinga ikoreshwa hamwe n'iyo yindi y'ingenzi kuko hari intego imwe y'ingenzi - guhindura abantu abigishwa. Guhindura abantu abigishwa ni umutima w'iyo nshingano. Icya kabiri, gukoreshwa kw'iyo nshinga kwerekana ko igikorwa cyayo gifatanye cyangwa cyerekeranye n'inshinga y'ingenzi. Itanga uburyo bwa ngombwa bwo gusohoza igikorwa cy'inshinga y'ingenzi.
Hatariho kugenda, igikorwa cyo guhindura abantu abigishwa nticyashoboka, cyane cyane iyo birimo amahanga yose. Kugenda ntabwo ari igikorwa gifite ikikibanziriza. Ntushobora gufatira ifi mu ngunguru. Tugomba gukora ikintu kiduhuza n'abantu kugira ngo tubageza kuri Kristo maze dutangire umurimo wo kubahindura abigishwa. Kugenda harimo ikintu cyose dukora uhereye ku kugira gahunda yo kwigana n’abandi Bibiliya, kumenyana n'abaturanyi, cyangwa se kwambuka tujyana Ubutumwa Bwiza ku moko y'abarimbuka.
Ayo magambo yombi, “mugende” na “muhindure amahanga yose abigishwa” ari mu buryo bwa AORIST mu Kigiriki bugira igikorwa igisobanutse kandi cyihutirwa. Igitekerezo ni “mugende mukore ibyo guhamagarwa kwanyu.”
Izi nshinga uko ari ebyiri ntabwo ziteye ikibazo cyane. Zitubwira ukuntu n'uburyo bukoreshwa mu guhindura abantu abigishwa. Ni gute duhindura abantu abigishwa? Kubw'ibikorwa bibiri - tubabatiza kandi tubigisha ari byo bihwanye n'ivugabutumwa no gukomeza abizera. Nk'uko Ryrie abivuga:
“Kubatiza ni igikorwa kimwe; kwigisha ni igikorwa gikomeza. Abigishwa bagomba kubatizwa (ikigaragaza agakiza - bityo, umuntu yabasha kuvuga ko abigishwa bagomba kubanza gukizwa); hanyuma bagomba kwigishwa hato na hato kwumvira (kwitondera ibintu byose).
Mu bihe byo mu Isezerano Rishya, kubatizwa byakoreshwaga nk'imwe muri gihamya y'uko umuntu yabaga yakiriye Kristo. Kubatizwa ntibyari ikintu cyakorwaga nk'igisanzwe nk'uko biri ubu. Nubwo bigaragara neza mu Isezerano Rishya ko umubatizo utazana agakiza, kubatizwa byari ukwerekana mu buryo bugaragara ko umuntu yabaga yakiriye Kristo kandi ko yabaga yiyunze n'abemera Kristo, itorero.” 133
Reba 1 Abakorinto 1:14-17; 15:3 herekana umubatizo, nubwo ukomeye, ntiwari igice cyo mu Butumwa Bwiza.
Mu yandi magambo, kubatiza abagabo n'abagore mu izina rya Data wa twese,.n’ibindi,.bigomba kubamo ndetse bikabanzirizwa n'ivugabutumwa rituma bamenya Kristo kandi bakabasha guhamirisha agakiza kabo kubwo kubatizwa.
Kubera ko inshinga y'ingenzi n'itegeko ry'ibanze ry'Inshingano ari “uguhindura amahanga abigishwa,” turashaka gukomeza twibanda kuri iri tegeko kubera ko ari ryo mutima w'Inshingano Ikomeye.
Guhindura amahanga abigishwa birashaka kuvuga iki? Kugira ngo twumve ibi turashaka kwibanda ku muco n'igice ibi byanditswemo ari naho haturuka ubusobanuro no gukoreshwa kw'ijambo ry'Ikigiriki matheteuo.
Ubusobanuro bw'ibanze: Matheteuo rishobora gusobanura “gukora imirimo y'umwigishwa,” ni ukuvuga, “kuba umwigishwa (umunyeshuri cyangwa uwiga). Rishobora no kugira ubusobanuro bwerekana impamvu, “guhindura umuntu umwigishwa,” ari na bwo busobanuro buri aha. Muri rusange, umwigishwa yari umuntu wagombaga kwishyira munsi y'undi ngo abashe guhabwa ubumenyi no gusobanukirwa.134 Gukoreshwa kw'iri jambo n'Umwami wacu kwibutsa iby'Umwigisha n’umunyeshuri, kubera ko ari muri ibi yakoresheje iryo jambo.
Iryo jambo ryakoreshwaga ku banyeshuri babaga mu busabane bwa hafi n'umwarimu wabo, bagendanaga na we, bagasangira na we, bakagira iminsi mikuru imwe bari hamwe na we. Abanyeshuri b'umwigisha barangwaga no kwumvira ubutware bw'umwigisha, kimwe no kwicisha bugufi imbere ye birenze uko umuntu yicisha bugufi imbere ya se cyangwa nyina kandi byagaragaraga mu gukorera umwigisha.135
Uburyo bwo kwigisha no kwiga bwari ukwicara ku birenga by'umwigisha; kumubaza ibibazo no guhabwa na we ibisubizo, kwitegereza ibikorwa by'umwigisha, cyane cyane uko yitwaraga ubwe mu by'amategeko n'uko yatangaga ibisubizo ku by'imyitwarire ku by'ubumenyi bw'amategeko n'imigenzo bye.136
Nyuma y'amasomo atoroshye umunyeshuri yarambikwagwaho ibiganza maze agahabwa uburenganzira bwo kwitwa Rabbi. Ubwo rero yari afite uruhare rwo gutanga ibyo yabaga yarigishijwe n'umwigisha we maze na we ubwe agahindura abantu abigishwa.
Ijambo umwigishwa ubwaryo rivuga “uwiga cyangwa umunyeshuri.” Umwigishwa ni urimo ahabwa inyigisho. Ibi buri gihe byabaga birimo umwigisha n’umunyeshuri. Yohana Umubatiza yari afite abigishwa be (Matayo 9:14), Abafarisayo bari bafite ababo (Matayo 22:16), ndetse na Pawulo yari afite abe (Ibyakozwe 9:25), kandi, Umwami yari afite abigishwa benshi (Luka 6:17). Umwigishwa wo mu Isezerano Rishya ni uwigishwaga Bibiliya.
Bamwe bakurikiraga Umwami igihe gito gusa hanyuma bakarekeraho kubera icyo byasabaga. Hari Yuda wari utarakijijwe, Yosefu wa Arimatayo wabaye umwigishwa rwihishwa igihe gito, hari n'abandi babanaga na Yesu bo hafi. Umwami yizeraga ko kuba umwigishwa bisaba ko umuntu yitanga rwose.
Agakiza ni impano y'ubuntu ariko kuba umwigashwa bisaba ko umuntu abara icyo bisaba. Abizera bose bagombye kuba abigishwa, ariko bose ntibakurikira nk'abigishwa.
Na none, ongera urebe amagambo yo mu Nshingano Nkuru. Ni igiki cy'ingenzi ishingiyeho? Kuzana abayoboke, gukoranya ibiterane by'ivugabutumwa bikomeye, gutanga amataragite y'ivugabutumwa, kugira ibiterane bya Bibiliya byo kwigisha Tewolojiya ngo tubashe gusobanura agakiza? Oya! Hari ikintu kimwe kigaragara, cyane cyane mu Kigiriki, kandi kimwe gusa: “Guhindura abantu abigishwa.”
Guhindura abantu abigishwa ni byo mutima w'iri tegeko. Ibindi uko ari bitatu bitubwira uko tubikora, mu kugenda, kubatiza (bivuga kwamamaza Inkuru Nziza no kuzana abantu kuri Kristo), no kubigisha nk'abizera.
Iyo Inshingano Nkuru irebewe aho yandikiwe ikahatangirwa, ntitubona gusa ibiri muri twe imbere, ahubwo tubona impamvu yabyo.
(1) Kuramya kw'Abigishwa (umurongo wa 17)
Muri uyu murongo tubona Umwami wazutse kandi ufite ikuzo hamwe n’abigishwa bamupfukamiye bakamuramya kandi bakamusenga. Nubwo bashidikanyaga kuko byari bibakomereye gusobanukirwa ukuri kw’umuzuko, abenshi muri bo bemeraga ko yari Umwami wazutse kandi ufite ikuzo, nuko nneho bamuramyaga nk'Umwami. Icy'ingenzi ni uko Inshingano Nkuru yatangiwe mu kuramya no kwicisha bugufi. Gusubiza Inshingano Nkuru ni ingaruka yo kuramya no kwicisha bugufi ku bwami bwa Kristo. Niba twemera uwo ari We nyirizina kandi tukamuramya by'ukuri mu Mwuka no mu kuri, twagombye kwamamaza Ubutumwa Bwiza bwa Kristo mu isi kuko ari n'Umukiza usumba bose.
(2) Ibyiringiro by'Ubutware bwe (umurongo wa 18)
Itegeko ryo guhindura abantu abigishwa rishingiye ku butware bwe. Reba uko bavuga ngo “nuko” mu murongo wa 19. Ibi bivuga ubutware bw'Umwami butagira iherezo ahantu hose. Mu mucyo w'ibya ba Rabbi n'aho ibi byandikiwe, guhindura abantu abigishwa ku bw'ubutware bwa Kristo harimo ibi bikurikira:
Kubatiza abizera mu izina rya Data wa twese, Umwana, n'Umwuka Wera ni ikimenyetso cy'uko ubugingo bwa kera n'ibijyana na bwo bishize, kandi ko umuntu yinjiye mu bugingo bushya ku bwo kwizera n'ubusabane bushya na Yesu nk'Umwigisha wabo na Shebuja.
Kwigisha ni amabwiriza abakijijwe bakiri bato bagomba guhabwa ngo bubakwe n’Ijambo rya Sebuja, bahinduke abigishwa bumvira n'abahindura abandi abigishwa. Bagomba kwiga, gushyira mu bikorwa, kurinda, no guhererekanya icyo Kristo yabategetse
(3) Ibyiringiro by'uko Ahorana na bo kandi Akabana na bo (umurongo wa 20b).
Umurongo wa 20b uduha isezerano ry'uko Umukiza abana na twe iteka akatwigisha ko ahora aturinda, aduha imigisha, kandi atuyobora. Ariko si ibyo gusa. Anahorana na twe nk'umwigisha wacu ngo duhore tugirana ubusabane, ngo yakire amasengesho yacu, n'umurimo dushobozwa n'Umwuka nk'uko yadusezeranije. Icyakora, nk'abayoboke be, atari nk'umuco wa ba Rabbi b'Abayuda, nubwo twigisha abandi, ntiduhinduka ba Rabbi, ahubwo dukomeza kuba abayoboke be, dufite itegeko ryo guhindura abandi abanyeshuri ba Databuja.
Iyi.rero ni Inshingano Nkuru kandi ni yo ntego yacu. Umwami ahamagara itorero rye, natwe buri muntu ku giti cye ngo duhindure abandi abigishwa. Muri make, ibi birimo iki?
Uku ni uguhamagarirwa kwitanga, gusabana n'Umwami, gusabana n'abandi bizera, igihe cy'Ijambo ry'Imana no gusenga, hamwe no kwitangira gukora ibintu bitubashisha kugera ku bandi ku bw'Umwami no kwinjiza benshi bashoboka mu murimo wo guhindura abandi abigishwa.
Buri wese muri twe akeneye kwibaza ikibazo, “muri ibi njyewe ndi he?”
Nigeze kuvuga haruguru ku buryo itorero rya mbere, nk'uko byanditswe mu Byakozwe n'Intumwa, ryakuraga cyane mu mbaraga zikomeye. Ahantu hamwe dusoma ukuntu Umwami yongereye ku itorero abantu 3.000, hanyuma gato 5.000 (Ibyakozwe 2:41; 4:3). Ariko ikibazo cy'ingenzi ni iki, ni gute dufata ibintu nk'ibyo?
Igitabo cy'Ibyakozwe gikunze kwitwa Ibyakozwe n'Intumwa kubera ko muri cyo tubona ibikorwa n'umurimo by'Intumwa z'Umwami wacu ku byo yatangiye gukora no kwigisha (Ibyakozwe 1:1). Ariko byaba ari ukuri kurushaho twise iki gitabo Ibyakozwe n'Umwuka Wera ku bw’umurimo n'imbaraga by'Umwuka bigaragara hose kandi nk'impamvu n'isoko byo gukwirakwiza Ubutumwa Bwiza mu kwamamaza Yesu Kristo. Inyuma y'umurimo w'Intumwa umurimo w'Umwuka w'Imana wagaragaye hose. Igitabo cy'Ibyakozwe ni umurimo w'abantu bashyizeho itorero kandi bakayobora umurimo w'abamisiyoneri. Nk'uko Oswald Sanders abivuga,
Birenze ibyo guhererekanya iby'agaciro ko icy'ingenzi kigaragaza abo bagombaga no guhabwa imyanya yo hasi mu itorero rya mbere ari uko bagombaga kuba abagabo “buzuye Umwuka Wera.” Bagombaga kuba bazwi kubwo gukiranuka no gutungana kwabo, ariko cyane cyane kubwo kuba ab'Umwuka kwabo. Uko umuntu yaba afite ubwenge bw'isi ate, afite ubumenyi mu kuyobora ate, adafite icyo gikoresho cy'ingenzi ntashobora by'ukuri guhindura abandi abayobozi mu byo Umwuka.137
Ntidukwiriye gutangazwa n'inyigisho n'isezerano by’Umwami yahaye Intumwa ze mu Byakozwe 1:4-8. Aha yarababwiye ndetse natwe aratubwira ko ibyo dukeneye ku murimo wacu no kugira ngo tuwukore neza bishingiye ku murimo n'imbaraga by'Umwuka w'Imana. Gutsinda kwacu, gushira amanga kwacu, inkunga tugira, ubushobozi bwacu bishingiye ku Mwuka w'Imana, bigomba kuba nko mu gihe cya Zekaria igihe Ijambo ry'Imana ryaje kuri Zerubabali, “si ku bw'amaboko, kandi si ku bw'imbaraga, ahubwo ni ku bw'Umwuka wanjye, ni ko Uwiteka nyir'ingabo avuga (Zekaria 4:6)
Ni.kuki umurimo w'Umwuka w'Imana ari ingira-kamaro? Ni ukubera kutihaza kwacu kandi ni ukubera ko kugeza abantu kuri Kristo ari umurimo utangaje w'Umwuka w'Imana wo kwemeza no kumena kubwo kwinangira k'umutima w'umuntu, kumurikira umwijima w'ubwenge bw'umuntu, no guhindura mushya umwuka w'umuntu wari upfuye ku by'Umwuka. Ntakitagira imbaraga z'Umwuka w'Imana cyihagije. Guhindura abantu abigishwa, kugeza abagabo n'abagore kuri Kristo no kububaka bishobora gukorwa gusa n'abantu buzuye Umwuka. Ibibaranga bindi na byo ni byiza, ariko kwuzura Umwuka (kuyoborwa n'Umwuka Wera) ni ngombwa.
Duhereye ku kugendana n'Umwami kw'umwizera, umurimo w'Umwuka Wera ni umwe mu mahame n'amasezerano y'ingenzi yo mu Ijambo ry'Imana mu bihe by'itorero. Ibi bihe, ibihe by'itorero, ni ibihe by'Umwuka. Umwuka Wera ni umuyobozi wihariye w'Imana, impano, n’ibikoresho by'imbaraga byo guha ikuzo no guhishura Yesu Kristo no kugira ubugingo bwa gikristo.
Umwuka Wera ni We uvugwa mu masezerano atangaje yo mu Isezerano rya Kera n'Irishya (Ezekiyeli 36:24-27; 37:14; Yesaya 44:3; 59:21; 7:37-39; 14:16,17; Ibyakozwe 1:4-8).
Ibice bikurikira byerekana ukuri ko kuza kw'Umwuka Wera nk'uko kwasezeranijwe n'abahanuzi n'Umwami Yesu (Ibyakozwe 2:1-33; 10:43-44; 11:15-18; 1 Abakorinto 6:19; Abefeso 1:13-14; 4:30; Abagalatiya 5:5-25).
Igishushanyo.gikurikira kigaragaza umurimo wihariye w'Umwuka mu by'itorero ry'abizera nk'uko bitandukanye n'ibihe by'abera bo mu Isezerano rya Kera.
Akamaro k'umurimo w'Umwuka muri ibi bihe gahita kagaragara kubera: (a) Amagambo “Umwuka Wera” akoreshwa inshuro 40, (b) “Umwuka,” ku byerekeye
Umwuka w'Imana, inshuro 14, (c) “ku bw'Umwuka” bigaragaza umurimo We, inshuro 4, (d) “wujujwe” cyangwa wuzuye byerekana kuyoborwa na We rikoreshwa ku by'Umwuka inshuro 8, kandi, (e) ahenshi muri ibi bice, Umwuka w'Imana ubonwa nk'ukora igikorwa cyo gushoboza no kuyobora itorero mbere na mbere mu murimo waryo w'ubumisiyoneri ku isi. Na none, gereranya: Ibyakozwe 2:4; 4:8, 31; 6:10; 8:29, 39; 10:19; 11:12, 28; 13:4, 9, 52; 16:6, 7; 21:4.
Bamwe babona umugambi w'Umwuka mu bugingo bwacu nk'imbaraga, abandi nko gukora neza, nk'ubumwe, cyangwa nko kugenga impano z'Umwuka, bamwe nko kwigisha, abandi nk'imirimo Ye y'ibitangaza n'ibindi. Ibi byose ni /cyangwa byabaye imirimo y'Umwuka kandi ni ingira-kamaro ku mubiri wa Kristo. Icyakora, gukuririza umwe muri yo usuzuguye indi, kandi cyane cyane gusuzugura kwibanda gukomeye ku Ijambo ry'Imana, ni ugukora amakosa.
Kristo ni ubugingo bwacu, ibyiringiro by'ikuzo. Bityo rero, intumbero ikomeye twahawe mu Ijambo ry'Imana ni Umwuka Wera mu mirimo Ye yose yaduherewe kuduhuza no kuba muri twe kwa Kristo. Yahawe kwerekana Kristo n'umurimo We, kumumenyekanisha, no kutumenyesha icyo ari cyo kuri twe (reba Abaheburayo 2:1-4; 6:4; 10:29 n'ingingo ivugwa muri iki gitabo).
Umurimo w'Umwuka ushingiye kuri Kristo. Ntushingiye ku muntu, ku mpano, uko abantu bateye, ibyo umuntu ahura na byo, ahubwo ngo ushingiye ku Mwuka Wera wibanda ku bikorwa bye bitangaje. Reba ibice bikurikira: Yohana 7:37-39; 14:26; 16:8-14.
Umwuka Wera rero, ntaduhamagarira kwita kuri We cyangwa ku muntu, ahubwo guhanga amaso kuri Kristo n'ibyo Imana yakoreye mu Mwana wayo ku bwe. Umugambi We binyuze mu mirimo Ye ni ugukuza kwizera, urukundo, kuramya, kwumvira, ubusabane, no kwitangira Kristo.
Ibi rero bihinduka ikidufasha mu kugenzura imyuka n'umwimerere wayo muri Bibiliya.
(1) Uwo Umwuka ari We: Si imbaraga gusa cyangwa ikidukoresha cyangwa ingufu. Ni umuntu kandi ni Imana; ni uwa gatatu mu bagize Ubutatu, We nk'umuntu, ashobora kurakazwa (Abefeso 4:30), kubeshywa (Ibyakozwe 5:3-4), kwumvirwa (Ibyakozwe 10:19-21), gusuzugurwa (Ibyakozwe 7:51), no gutukwa (Matayo 12:31).
(2) Icyo Umwuka ari cyo ku bizera:
(3) Icyo Umwuka Wera akorera abizera:
Iyi mirimo yose yerekana akamaro k'umurimo w'Umwuka mu myitwarire ya buri munsi, cyane cyane ku guhamya kwacu. (Ibyakozwe 1:8; Abagalatiya 5:16-26; Abefeso 5:18). (Ku by'inyigisho inonosoye ku kuyoborwa n'Umwuka , reba Igice cya 2, Isomo rya 5).
Kugira ngo tubyemere, tugomba gusobanukirwa ko ibyo dukeneye ngo uguhamagarwa kwacu cyangwa inshingano yacu nk'abizera Kristo ari ukuzura Umwuka Wera - Umwuka w'Imana akayobora ubugingo bwacu. Ntitugomba gutekereza ibi mu buryo bwo gutanga ubuhamya gusa nk'aho kwitegura guhamya, tugomba kwuzuzwa Umwuka kimwe no kwinjiza umugozi w'amashanyarazi aho winjizwa. Ntibikora bityo.
Bikwiriye kumenywa icyakora ko, hafi ya buri gikorwa cy'Umwuka Wera mu gitabo cy’Ibyakozwe cyari gifite intego yo gukwirakwiza Ubutumwa Bwiza ku bagabo n'abagore. Icyo yitaho cyane, icyo gihe kimwe n'ubu, kwari ugukora itorero ngo ribe itorero ry'abamisiyoneri. Mbese ibyo ntibyagombye kuba ibyacu na twe?138.
Kubera ko Umwuka Wera ari ingenzi ngo tugire imico ya Kristo mu bugingo bwacu kandi duhamirize abandi, uko tugendana n’Umwuka w'Imana ntibyagombye kuba ibanze mu bugingo bwacu, atari uko dukwiriye kugira ibyishimo byinshi ku mpamvu zacu bwite, ahubwo ngo dusohoze umuhamagaro w'Imana? Hatariho kwuzuzwa Umwuka, turaneshwa. Icyo dukunze gukora ni ukwiringira ubushobozi bwacu - amashuri twize, abo turi bo, uko duteye, kumenya kwemeza, n'ibindi. Ariko tugomba kwibuka Ijambo Imana yabwiye Zerubabeli ngo, ibyo tubasha gukora “si ku bw'amaboko (ubushobozi bw'umuntu) cyangwa imbaraga (imbaraga z'umuntu, ubushobozi, cyangwa ubushishozi), ahubwo ni ku bw'Umwuka Wanjye, ni ko Uwiteka nyir'ingabo avuga” (Zekaria 4:6). Ikindi dukunze kugira ni ubwoba, ariko Ijambo yabwiye Zerubabeli rirwanya ubwoba no kwiyizera kuko Ijambo yabwiwe ryari iryo kumukomeza imbere y'amakuba (reba 2 Timoteyo 1:6-7).
None se kuzuzwa Umwuka ni iki kandi nabibona nte?
Bishyizwe mu magambo make yabyo, kuzuzwa Umwuka bivuga ko, kubwo kwicisha bugufi ku bwende kandi mu gusubiza kwakira agakiza, kamere y'umuntu yuzuzwa, ikagengwa, kandi ikayoborwa n'Umwuka Wera. Ijambo kwuzura ubwaryo rishyigikiye ubwo busobanuro. Igitekerezo si icy'ikintu gisukwa mu gikoresho kitagira umumaro. “Icyigarurira ubwenge kirabwuzura,” ni ko Thayer yavuze,…Uko gukoreshwa kw'iryo jambo kuboneka muri Luka 5:26 (KJV): “Bose barumirwa,” na Yohana 16:6: “Kuko mbabwiye ibyo, imitima yanyu yuzuye agahinda.” Ubwoba bwabo n'agahinda kabo byarabayoboraga uretse amaranga-mutima yabo; byarabagengaga bikabayobora. Ibyo ni byo Umwuka Wera akora iyo tumusabye kutwuzura.
Kwuzura Umwuka rero, ni ukuyoborwa n'Umwuka. Ubwenge n'amaranga-mutima no kwitanga kimwe n'imbaraga z'umuntu byose abigira ibye ngo asohoze imigambi y'Imana...Aha, Umwuka atarakajwe kandi atabangamiwe ashobora kweza imbuto z'Umwuka mu muyobozi, hamwe no kuzana abantu kuri Kristo no kubamurehereza byiyongera ku murimo we n'imbaraga zo guhamya Kristo. Umurimo wose w’ukuri ni uguhorera (nk’ukw’amazi) k'Umwuka wera mu bugingo bwitanga kandi bwuzuye Umwuka.i139
Ubutumwa Umwami yaduhamagariye Inshingano Nkuru. Ni ukuba igice cya gahunda Ye yo guhindura abantu abigishwa. Ntidushobora kugira ikidushishikaza n'ubutwari tudafite ubushobozi yatanze - Umwuka utura muri twe yahaye buri mwizera ngo atwiteho kandi adushoboze kugira ubugingo bwa Kristo, ubugingo bugengwa n'urukundo rwe no gushobozwa n'imbaraga ze.
133 Charles C. Ryrie, So Great Salvation, Victor Books, Wheaton, IL, 1989, p. 103.
134 Cleon Rogers, “The Great Commission,” Bibliotheca Sacra, Vol. 130, No. 519, Jul 1973, 262f.
135 Rogers, “The Great Commission,” Bibliotheca Sacra, 264.
136 Rogers, “The Great Commission,” Bibliotheca Sacra, 264.
137 Oswald Sanders, Spiritual Leadership, Moody Press, Chicago, 1986, p. 97.
138 Sanders, p. 100.
139 Sanders, p. 101.


text:
Muganga yatangiye kudutegura kwakira ibisubizo byacu, ibyo yavugaga njye byacaga muri kumwe bigahinguka mukundi asoje.
Muganga-“Nkuko mwabihisemo rero ibisubizo byanyu ntabwo tubibaha bifunze ahubwo turabwirira hamwe”
Njyewe-“Yego nta kibazo Muga”
Muganga-“Ok! Reka duhere kuri uyu musore”
Muganga yafashe urupapuro rwari imbere ye,
Muganga-“Ibisubizo by’ ibizamini byafashwe mu maraso yawe byagaragaje ko nta bwandu bw’ agakoko gatera sida ufite”
Njyewe-“Yeeee?”
Kate-“Woooooow! Mana weeee!”
Muri ako kanya nabaye undi, siniyumvishaga ko muganga yaba avuga ukuri, Kate wabyakiye nkuwari ubyiteze asimbukira mu bicu,
Njyewe-“Muga! Mwarebye neza?”
Muganga-“Cyane rwose”
Njyewe-“Byashoboka bite se kandi nari nje kwipimisha nzi uko mpagaze?”
Muganga-“Twarebye neza rwowe kandi nkuko ubizi ibitaro byacu bizwiho umwihariko wo gupima indwara nkizi, rero emera udashidikanya koi bi bisubizo ari byo”
Njyewe-“Yampaye inka Rwagataraka wa mugani wa muzehe, ubu se koko mbyemere cyangwa njye ahandi?”
Kate-“Mana weee! Cheri! Ni ukuri emera udashidikanya, erega nanjye nabikekaga! Mana wee! Ubu se koko ibi byishimo ndabikwiza hehe?”
Muganga-“Nawe ibisubizo byawe byerekanye ko nawe uri muzima rwose, inama nabagira ni ugukomeza kwirinda mukazabana mufite ubuzima buzima, mwakire ibisubizo byanyu”
Njye na Kate twakiriye ibisubizo byacu n’ibyishimo byinshi turahoberana dusezera muganga turasohoka, tukigera hanze Mike yari adutegereje, akibona ibyishimo twari dufite nawe ahita amwenyura,
Mike-“Nizere ko amatwi yanjye agiye kumva ibyo yifuzaga kumva uyu munsi”
Kate-“Mike! Humura, kabya izo nzozi, Gabby ni muzima ntabwo yanduye”
Mike byaramurenze aranyegera arampobera, byari ibyishimo bikomeye ibyari ukwiheba muri njyewe bivamo intangiriro yo kubaho ubuzima bushya.
Twavuye aho ibyishimo ari byose, jye na Kate ikiganza cyari mu kindi Mike yagiye imbere tuzamuka tugana aho yari yaparitse tugezeyo twinjira mu modoka tumaze gutuza,
Mike-“Ibi birori bikomereje hehe se?”
Twese-“Hhhhhh!”
Kate-“Mike rwose!”
Mike-“Nako reka nere kwirwa mbabaza, twagiye”
Mike yahagurukiye mu ijana ntitwari tuzi aho tugiye, ibyishimo byari byose, inseko ya Kate uwo munsi ntiyayimpungije kuko wari umunsi wanjye, feri Mike yazifatiye aho nari ngeze bwa mbere.
Mike-“Gabby! Kalibu hano niho nsigaye nkorera, muri macye niho iwanjye”
Naratunguwe nitegereza ahantu twari turi,
Njyewe-“Ngo? Aha niho ukorera?”
Mike-“Yego, aha niho hitwa kwa Mike, nishimiye kuhakuzana kuri uyu munsi mwiza wawe”
Njyewe-“Urakoze cyane Mike!”
Twinjiye aho Mike yakoreraga, hari ahantu heza koko, nawe yari yarahisemo gukora bimwe nibyo Patrona yakoraga, twatambukaga abakozi bamusuhuza kuburyo wabonaga icyubahire bamuha.
Twageze ahantu hari intebe n’ameza bibereye ijisho,
Mike-“Reka twicare aha muri VIP”
Njyewe-“Ahubwo se ko mbona hose ari VIP? Ewana, Mike! Aha hantu ni heza kabisa”
Mike-“Urakoze cyane Bro, nanjye ntabwo nari kubyishoboza iyo ntagira Patrona, niba nzamushimira nte?”
Twaricaye dutumiza buri wese icyo ashoboye, Mike yari yemeye kwishyura buri kimwe cyose ngo ibyishimo bigere ku ndunduro.
Twacishagamo njye na Kate tukinira urukundo hashize umwanya utari muto nagiye kubona mbona umuntu usa na Gihozo ahingutse aho twari turi ndikanga,
Mike-“Ooooh! Wecome Honey!”
Narikanze, Mike arahaguruka amugwamo amaze kudusuhuza natwe aricara,
Mike-“Gabby! Uyu muntu se uramwibuka?”
Njyewe-“Sinzi niba ntibeshye ariko ndabona asa na Gihozo mwiganaga”
Mike-“Hhhhhh! Niwe wabimenye”
Gihozo-“Uyu se ni wa muhungu mwararanaga?”
Mike-“Yego, na nubu turacyarikumwe”
Nahise ntangira kwibuka iby’ akahise kabo, uwo munsi natunguwe no gusanga barasubiranye.
Ibyishimo byakomeje kuba ibyishimo amasaha akomeza kwicuma butangiye kwira njye na Kate turabasezera.
Tugeze ku muhanda twicaye aho abagenzi bategera imodoka maze mufata ibiganza ndamukomeza,
Njyewe-“Ka! Ndishimye cyane kandi ngutuye ibyishimo byuyu munsi, ubu noneho nahamya ntashidikanya ko nta kizaca intege urukundo rwacu kugeza kuri wa munsi w’ isezerano,mbikuye ku mutima ngushimiye ubutwari wanyeretse kandi ahatari cyera nzakwitura”
Kate-“Gabby! Humura ni njye wawe, nunyitura ko nagukunze nzakwitura ibigukwiye, nta wundi muntu kuri iyi si nifuza gutwikiriza ibyishimo uretse wowe”
Njyewe-“Wooow! Urakoze cyanemukunzi”
Hashize akanya gato ducecetse imitima yari ituje isobekeranye, amagambo yo kuvuga yo yari ntayo, imodoka zikomeza kubura natwe dukomeza kwiganirira nibwo nibutse ko hari inkuru yasubitse,
Njyewe-“Eeeh! Ndibutse…”
Kate-“Hhhh! Nanjye nabyibwiye cheri humura rwose ndagukomereza uko byagenze”
Njyewe-“Ngaho se sha, nyuma yo kumara amezi abiri udahembwa umunsi umwe utashye byagenze bite?”
Njyewe-“Amezi abaye abiri ntanahembwe nibwo umunsi umwe natashye mfunguye urugi rwanga gufunguka, nkomeza kugerageza ariko biranga mbuze uko mbigenza mfata icyemezo cyo kujya gushaka umuntu wica urugi, mbaye ngihindukira nakubitanye na Cedric anyuraho atavuze mbona arakinguye ndikanga”
Njyewe-“Yampaye inka?”
Kate-“Sha yarakinguye maze arambwira ngo ngaho injira, mubajije ibyo yakoze arambwira ngo kuva uwo munsi niwe uzajya unkingurira anankingire, ngo kandi ntahandi agiye kujya ataha atari aho”
Njyewe-“Ooooh my God”
Kate-“Narahakanye mba ibamba, iryo joro naraye mu kazu ko hanze mu gitondo nsubira ku kazi, nibazaga ibiri kumbaho bikanyobera ngatangira kwicuza ari nako amarira aba menshi, nakwibuka bikaba ibindi”
Njyewe-“Yooooh”
Kate-“Iminsi yabaye itatu ndara hanze uwa kane mfunga umwuka njya kurega Cedric nubwo nari nzi neza ko bitarangwa amahoro nagiye mu biro bya Boss nako uncle wa Cedric mutekerereza byose natunguwe no gusanga nta na kimwe atari azi, amaze guseka cyane maze arambwira ngo noneho niba ari nibyo ndahitamo kimwe, akazi cyangwa Cedric”
Njyewe-“Ntibishoboka! Ubwo se uwo muntu abaho?”
Kate-“Nawe umbwire Gabby! Si nari nzi ko habaho abantu bagaba abandi”
Njyewe-“Ndabyumva ubwo warahakanye uratsemba wirukanwa ubwo?”
Kate-“Wabimenye Gabby! Natawe hanze ninginga Cedric ngo byibura ampe ibyangombwa byanjye cyangwa telephone basi ndebemo nimero zumwe mu banjye ariko aranga, ijuru ryarangwiriye mbura uko mbigenza mbura aho ngana nicara aho hanze abataha bose bakanyitegereza”
Njyewe-“Ibaze nukuri”
Kate-“Gabby! Umukobwa umwe wakundaga kumbaza impamvu mpora mbabaye yanyuzeho atashye, ageze imbere aragaruka aca bugufi ambaza igituma nicaye aho, nawe urabizi iyo ibibazo byaje uganyira bose natangiye kumubwira ibyanjye maze iro joro anjya iwe”
Njyewe-“Yoooh”
Kate-“Natangiye kubayo uwo munsi, yaragendaga akansiga mu rugo ngasigara nkora uturimo, umwanya munini ibitekerezo bikandenga nibaza uko nzagaruka ino”
Njyewe-“Birumvikana”
Kate-“Ku kazi baje kumenya aho mba nawe bimuviramo kwirukanwa, nongeye kwiheba ariko akomeza kumbera intwari tutwazanya muri byose, umwaka urashira undi urataha,
Gabby, naje kubona akazi muri restaurant nkoramo igihe kirekire maze umunsi umwe ndi kwakira abakiriya bisanzwe nakubiswe n’ inkuba mbonye Teta”
Njyewe-“Ngo Teta?”
Kate-“Yego Gabby! Nagize ngo ndarota, ntabwo nabyiyumvishaga narekuye ibyo nari mfite maze ndamuhobera, mutura amarira y’ ibyanjye maze arampumuriza ambwira ko namugeze mu maboko”
Njyewe-“Yooooh, ubwo se Teta yahageze ate? Yagenzwaga niki?”
Kate-“Gabby! Teta yari yaratangiye ubucuruzi, uwo munsi duhura yari aje kurangura”
Njyewe-“Ese?”
Kate-“Aho niho rero navuye sha Gabby, naragarutse menye ibyawe, amarira niyo twibaniraga iminsi yose, kukugeraho byo nagerageje kenshi ariko bakakunyima, wa mufande niwe wanyumvise aramfasha nongera kukubona ngayo nguko”
Kate yamaze kumbwira byose ntuza umutima maze ndamubwira,
Njyewe-“Ka! Ihangane ndumva ibintu byari bikomeye gusa Imana yarabikoze,kuva ubu ntugihagaritse umutima kuko ndi kumwe nawe”
Kate-“Yego sha”
Ako kanya imdoka yahise ihagera turinjira tugeze aho Kate yaviragamo yaransezeye nkomeza urugendo, nagiye nsubiza inyuma byose nkanyuzamo nkanamwenyura, nageze aho naviragamo ntabizi.
Navuye mu modoka manuka muri ka gahanda k’ amateka yanjye na Kate ngeze ngo muri metero makumyabiri mbona umusore uhagaze ku rugi rwo mu rugo nkomeza kugenda mwegera mugezeho, natunguwe bitavugwa no gusanga ari Kazungu ngira ngo ndarota,
Kazungu-“Gabby!”
Njyewe-“Kazungu! Ndarota cyangwa?”
Naratunguwe cyane kongera kubona Kazungu yarakuze, uko yasaga mbyanyeretse ubuzima bwiza ashobora kuba arimo, nkingura vuba ngo mwitegereze neza.
Twageze muri salon n’ ibitwenge byinshi,
Njyewe-“Uzi ko ari Kazungu wana?”
Kazungu-“Hhhhh! Gabby! Ni njyewe kabisa”
Njyewe-“Eeeeh! Bro, kuki mwimutse ntimutubwire? Mwaragiye murabura neza neza?”
Kazungu-“Pole saana Gabby! Natwe ntabwo ari twe byaradutunyuye”
Njyewe-“None se mwimukiye he?”
Kazungu-“Gabby! Mutesi yagize amahirwe ibikorwa mu gihugu cy’ abaturanyi, yanze kunsiga rero turajyana ubu niho twibera”
Njyewe-“Ese nuko byagenze? Eeeeh! Ndumva aho ari sawa rwose nubwo mwagiye mukatwibagirwa”
Kazungu-“Oya ntabwo nabikora rwose, ntureba se ko nje mbasanga, numvaga nshaka kuza kubashimira wowe na Papa wawe kuko aho ngeze ubu ndi umuntu w’ umugabo nizere ko yafunguwe”
Akivuga ako kanya Papa yahise yinjira Kazungu ahaguruka vuba ngo amusuhuze akibona ko ari we,
Papa-“Uuuuh! Ibi niki ra?”
Kazungu-“Muraho muze?”
Papa-“Uyu si Kazungu ra?”
Njyewe-“Niwe Papa! Niwe rwose”
Papa yarikanze asuhuza Kazungu maze akomeza kumwitegereza, hashize akanya baricara,
Papa-“Kazu! Ni wowe?”
Kazungu-“Ni njyewe muze”
Papa-“Kandi najyaga ndota izi nzozi!”
Kazungu-“Koko se?”
Kazungu-“Nkubeshye se? Ndi mu buroko najyaga nibuka inkoni nagukubise nasinzira nkabona umpereza ikiganza, Kazu! Mbabarira rwose…”
Kazungu-“Uyu se ni Papa Gabby nzi?”
Papa-“Ni njyewe Kazu! Ntabwo nigeze nibabarira buri uko nibukagaga ibyo nagukoreye niyibagiza ko ukandagira agahungu adahonyora, dore koko wabaye umugabo, mbabarira mwana wanjye ntazapfana icyasha kibyo nakoze”
Papa yagise ikiniga anongera kubona koko ko yabaye mushya, yemeye guca bugufi imbere y’ umwana abyaye, Kazungu biramurenga maze aravuga,
Kazungu-“Nta kibazo Papa! Ndatunguwe kandi ndishimye cyane, burya koko nta muntu udahinduka, uko umuntu yaba ameze kose ntawagakwiye kumujugunya kabone niyo yaba umunyamakosa umeze ate? Ndishimye kubwo kubona Papa Gabby mushya kandi nakubabariye cyera”
Papa-“Ahwiiii! Ndaruhutse rwose, urakoze mwana wanjye”
Kazungu-“Urisanga mubyeyi”
Papa-“Akira sha Gabby! Jya kuzanira Kazungu akabyeri asome…”
Kazungu-“Oya ahubwo reka nze gato mbafitiye surprise”
Njyewe-“Surprise?………………………………………………………..
Ntuzacikwe na Episode ya 81 ejo mu gitondo


text:
Intangiriro: ese ubu bwaba aribwo bucuruzi bwawe?
Waba ukora ubucurizi ngengwa bihe nko gucuruza ninjoro, ku minsi y’ibiruhuko, mubihe bidasanzwe, …? Soma ibikurikira urebe ko waba wibonamo.
Watangajwe n’ukuntu urimo wawe uratera imbere ubona amafaranga ugurisha ibicuruzwa iwawe mu rugo, cyangwa se kuri internet, utanga inama, cyangwa se serivisi.
Wumva ushimishijwe nuko ukorera amafaranga kandi ucuruza ibigushimisha.
Yewe urumva ubuzima bwa komeza wikorera ako kazi kawe.
Ushobora kuba waranatekereje kwimura ubucuruzi bwawe bwagengagwa nibihe bugatangira gukora umunsi kuwundi. Icyo gihe umenya ko ugomba gukora ibintu
byinshi mu buryo butandukanye, ariko ntabwo uzi uko uzabikora. Ntanubwo uzi izo mbinduka n’izihe n’ingaruka zizakugiraho. Itandukanyirizo nirinini mu buryo bw’amafaranga cyangwa se igihe, ba rero witeguye utazatungurwa.
Related Posts by Categories


text:
RWANDA | RUSIZI: Abaturage b’umurenge wa Nyakarenzo batangije ikigega Agaciro development fund ku mugaragaro
Amafaranga y’u Rwanda asaga miliyoni eshatu ni yo yakusanyijwe  n’abaturage b’umurenge wa Nyakarenzo mu karere ka Rusizi muri gahunda yo gushyigikira Ikigega Agaciro Development Fund ubwo byatangizwaga ku mugaragaro kuwa18/10/2012 muri uwo murenge. mu butumwa bwahatangiwe  bibukijwe ko gushyigikira iki kigega ari ukwikorera
Muri iki gikorwa cyo gukusanya inkunga yo gushyira mu kigega cy’agaciro development fund, nyuma y’ibiganiro bitandukanye abaturage b’umurenge wa Nyakarenzo bahawe umwanya, icyo bahurizagaho ni uko nta kiguzi cy’agaciro, bivuzeko umuntu ubwe ariwe ugomba kukihesha ikindi ni uko iki kigega kiziye igihe kuko buri wese wabonaga afite ubushake bwo gutanga inkunga ye uko yifite.
Muri icyo gikorwa abana bagaragaje ubushake bwo kwiyubakira igihugu n’ubwo ari bato maze badutangariza uko bumva iki gikorwa ngo harageze ko twicara kuntebe twibajirije. abo ni Niyokunesha Israel na Niyonzima Pacifique batanze urukwavu buri wese.
Abari bitabiriye iki gikorwa bashimiwe ubwitange n’umurava bakomeje kugaragaza bihesha agaciro doreko gutera inkunga iki kigega ari n’uburyo bwiza bwo kwishakamo ibisubizo kw’abanyarwanda  kandi ko amaboko igihugu gifite ari abana bacyo. Nduwayo viateur, umunyamabanga Nshingwabikorwa w’umurenge wa Nyakarenzo yatangaje ko igikorwa nkiki ari ukwikorera kuko aya mafaranga azafasha mu bikorwa by’iterambere.
Mu gusoza bibukijwe ko ari gahunda igikomeza ku muntu wese wiyumvamo gushyigikira Ikigega Agaciro Development Fund, kurushaho kwitabira umurimo no gukomeza kwiyubakira igihugu.
, bakaba banasabwe kuba intumwa nziza bakomeza gusobanurira abandi ibyiza byo kwihesha agaciro .
Â


text:
Ni iby'ingenzi ko tumenya ko Yesu yari azi neza iby'ubutware busumba-byose bwe, aho yaturutse, n'ibyari bigiye kumubaho uko yishingikirizaga ku kwizera ibyo Se yakoraga (reba 13:1, 18); ariko yemeye ku bwende bwe gufata umwanya w'umugaragu maze yoza ibirenge by'abigishwa be. Reba ukuntu gutekereza kwe n'ibyo yakoraga byari bitandukanye no kubura umutekano kw'abigishwa be (reba Matayo 20:20-24; Mariko 9:33-34; Luka 22:24-30).
Umutekano We muri Se, urukundo rwe, n'ibyiringiro bye muri Se no mu bihe bizaza byatumaga afata umwanya w'umugaragu, urugero rutangaje rwo kwicisha bugufi. Iyi myifatire, ukwizera, n'ibikorwa byerekana umurimo We wuzuye ku isi (reba Abafilipi 2:5-8) kandi bikaduha urugero rutunganye rw'ibyo ashaka gukora mu bugingo bwacu. Ariko biduha n'urugero rw'uko ibi bikorwa – kubwo kwizera no gusobanukirwa abo turi bo muri Kristo no kubw'ibyiringiro by'ubwiza bw'iteka bw'ibihe bizaza.
Iby'amateka n'umucyo: Kwoza ibirenge byari bikenewe muri buri rugo muri Palestina. Kuki? Inzira ntizari zanduye gusa cyangwa ngo zibemo imyanda gusa, ahubwo zahoragamo iyarara n'amabyi y'inyamaswa zagendagendaga muri izo nzira. Abantu bambaraga inkweto z'imishumi nta masogisi kandi ibirenge byabo byashoboraga kwandura cyane. Umuhango wari uko bahuriraga ku meza ku mugoroba. Ibirenge byanduye kandi binuka byashoboraga gutuma ibyo kurya n'ubusabane biba bibi. Abagaragu bagombaga kwoza ibirenge by'abashyitsi, kandi byari ikimeneyetso cy'icyubahiro kuri nyiritungo gutanga umugaragu wo kwoza abashyitsi ibirenge. Kutabasha gutanga umugaragu wo kwoza ibirenge byari ugusuzugura ibyo gucumbikira abantu (reba 1 Samueli 25:41; Luka 7:40-50; 1 Timoteyo 5:10).
Kubera ko ifunguro rya nyuma ryabereye mu rugo rw'umuntu, kandi ahari nk'ihuriro ryo mu ibanga, dushobora kubona neza impamvu ntawari uhari ngo akore ibyo. Byongeye, kubera ko abigishwa bari buzuye inzozi z'imbaraga n'icyubahiro azagira mu bwami buzaza, tubasha kubona uko Umwami yakoresheje uyu mwanya ngo yigishe amahame amwe y'ingenzi mu bugingo bwa gikristo. Abigishwa bagiriranaga ishyari kandi bahiganirwaga umwanya mwiza. Bashoboraga kurwanira intebe y'ubwami, ariko ntibashoborsgs kurwanira igitambaro cyo guhangura abantu.238
Uko byari bimeze muri icyo gice byerekana ingorane zimwe zikomeye mu bizera dukeneye kurwanya niba tugomba guhagararira Umwami Yesu by'ukuri muri iyi si.
Ingorane ya mbere yari ukwiyemera kwabo no kwirata byagaragaraga mu buryo bubiri:
Hariho ingorane ya kabiri. Nk'ibiturutse kuri ibi, hari ugushaka ubumwe n'Umwami no hagati yabo ku meza ya Pasika n'ibirenge bitogeje kandi byanduye. Bityo, nk’uko yahagurutse akava mu ntebe Ye yo mu ijuru agahinduka umuntu ubambwa ku musaraba ku bwacu, ni ko Umwami yahagurutse ku meza, ashyira imyenda ye ku ruhande, afata igitambaro yari akenyeje, maze atangira kwoza ibirenge by'abigishwa.
Kwoza ibirenge by'abigishwa bitwigisha ko ari ngombwa kwiyoza buri munsi kubwo kubabarirwa ngo tugire ubusabane n'Umwami.
Icyaha kibangamira ubusabane, ariko urukundo rwoza kandi rukagarura ubusabane (13:6-10). Uretse Yuda, Umwami yari hamwe n'abizera, abari barashyize ukwizera kwabo mu Mwami Yesu, ariko bageragezaga kugira ubusabane na We n'ibirenge bitogeje. Ibirenge bitogeje ni kimwe n'umwizera ugerageza kugendana n'Umwami, akiga Ijambo, agasenga, cyangwa akamukorera afite icyaha azi mu bugingo bwe, nk'icyaha cyo kwiyemera cyangwa kwigenga. Ikiganiro na Petero no kwanga kwe ko Umwami amwoza ibirenge byerekana uko kudahita twumva ukuri kwe byacu.
Hari amagambo abiri y'Ikigiriki akoreshwa mu kuvuga kwoza. Hari nipto ryakoreshwaga ku kwoza igice cy'umubiri, nk'ibiganza, mu maso, n'ibirenge. Iri jambo risobanurwa ngo “kwoza” aho riboneka hose muri iki gice. Ijambo rya kabiri ni louo ryasobanuraga kwoza umubiri. Ryari ryerekeye ku kwoza umubiri wose. Rikoreshwa mu murongo wa 10 kandi rigasobanurwa “uwuhagiwe” (louo) akeneye kwoga (nipto) ibirenge bye gusa. Igihe Petero yanze kwemerera Umwami ngo amwoze (nipto) ibirenge bye, Umwami yarasubije ati, “Ni ntakoza (nipto) nta cyo (ubusabane) tuzaba duhuriyeho. Ntabwo yarimo kwangira Petero agakiza cyangwa ubumwe na We. Ikivugwa aha ni ubucuti magara. Kugira ngo habeho ubusabane, hagomba kubaho kwozwa buri munsi kubwo kwatura ibyaha bizwi byose (1 Yohana 1:9). Iyo twatuye, We, Umwami Yesu, akiranukira kutubabarira no kutwoza (kwoza ibirenge byacu).
Kutizera kubangamira ubumwe, ariko urukundo rutanga uburyo n'ubumwe (13:10-11). Mu murongo wa 10, Umwami yashyizeho itandukaniro hagati yo kwuhagirwa no kwozwa ibirenge n'Umwami. Mu buryo ubwo ari bwo bwose, Umwami ni We woza, tubyakira kubwo kwizera no kwumvira ikivugwa.
Uwogejwe ni uwizeye Kristo nk'Umukiza. Icyo bibyara ni ukwoza - bigira ingaruka zihoraho. Ibi bigaragazwa n'igihe inshinga zitondaguwemo mu Kigiriki. “Uwuhagiwe” ni igihe cyashize cyerekana igikorwa cyarangiye n'ingaruka ziriho ubu. Iyo dukijijwe, ntituba dukeneye ukundi kwuhagirwa, tuba dukeneye kwozwa buri munsi gusa ibyaha dukora uko tugenda mu nzira zirimo umukungugu kandi zanduye zo muri ubu bugingo. Ukwuhagirwa kw'umurimo wo kwezwa w'umusaraba kubwo kwizera Kristo kurahagije ku byo ubugingo bwatuzanira byose (Abaroma 8:31-39) kandi kuzana abizera bose mu bumwe bushya bw'abana b'Imana (Yohana 1:12).
Kwozwa buri munsi kubwo kwatura kurakenewe ku burenganzira bwo kugira ubumwe n'imbaraga za Kristo kubwo kuyoborwa n'Umwuka mu bugingo bw'umuntu. Bose uretse Yuda waje kugambanira Umwami, bari barizeye Umukiza kandi bari batunganye mu buryo bw'uko bari baruhagiwe byo gukizwa igihano cy'ibyaha. Bose, icyakora, bari bakeneye - kandi bashoboraga gukenera mu bugingo bwabo bwose ku isi – kwozwa buri munsi ngo bagume mu busabane.
Nk'uko Kristo yari yarabogeje kandi yarabababariye, ni ko bari bakeneye kugirirana nk'ibyo ubwabo n'abizera bose. Ibyo bari barabonyeho urugero mu bugingo bwe byari ibya ngombwa cyane mu bugingo bwabo no ku mugambi wabo mu isi (reba Abagalatiya 6:1 n'ikurikira; Abefeso 4:32; Yohana 13:35).
(1) Kumenya abo turi bo no kuruhukira mu byo Imana irimo ikora ni ngombwa ku gukorera abandi (Abaroma 12:3; Abefeso 1:3).
(2) Ntidushobora kugirana ubusabane n'Umwami nk'umwizera utogeje, ni ukuvuga, udafite kwatura ibyaha nyakuri.
(3) Ntidushobora kugira ubumwe n'Umwami tudafite kwizera Kristo.
(4) Iyo dukoze icyaha, ntituba dukeneye kwuhagirwa ukundi – ntidutakaza agakiza kacu.
(5) Kubwo kwicisha bugufi nka Kristo, tugomba gufatanya (Abafilipi 2:3-5; Mariko 10:43-45).
(6) Tugomba kubabarira abandi nk'uko Kristo yatubabariye (Abefeso 4:32).
(7) Tugomba gufasha mu kugarura mwene Data wizera Kristo nk'uko Umwami atugarura (Abagalatiya 6:1 n'ikurikira).
238 Merrill C. Tenney, John: The Gospel of Belief, Eerdmans, Grand Rapids, 1948, p. 199.


text:
Igisubizo:Kubaho ku Imana ni ikintu umuntu adashobora guhamya cyangwa kunyomoza. Bibiliya itubwira ko tugomba kugendera k'ukwemera kwacu y'uko Imana ibaho:” Nuko rero ntawe ushobora kunyura Imana adafite ukwemera, kuko uwegera Imana wese agomba kwemera ko ibaho kandi igahemba abayishakashaka” (Abahebureyi 11:6). Twitegereje ukuntu Imana yifuzwa na bose, ubwayo byari biyoroheye kujya ahirengeye ikiyereka amahanga yose ko Ibaho. Ariko kandi Iyo Iramuka Ibigenje ityo, ukwemera tugomba kugira nta kamaro kwaba kugifite.” Nuko Yesu aramubwira ati, 'Wemejwe n'uko umbonye; hahirwa abemera batabanje kwirebera'“ (Johani 20:29).
Ibyo nyamara sibyo bisobanura ko habuze ibimenyetso bigaragara byemeza ko Imana Ibaho. Bibiliya igira iti, ” Ijuru ryamamaza ikuzo ry'Imana; n'ikirere kikagaragaza ibyiza yakoze. Umunsi ubwira undi munsi inkuru yabyo, ijoro rikabibwira irindi joro. Na none, nta nkuru nta n'amagambo, kuko ijwi ryabyo ritumvikana, ariko ku isi hose urusobe rwabyo rurigaragaza, n'imvugo yabyo ikagera ku mpera z'isi” (Zaburi 19:1-4).
Witegereje inyenyeri, ugatekereza ingano y'ikirere, ukareba ibitangaza haba mu bimera n'inyamaswa, ukarangamira ubwiza bw'izuba rirenga-ibyo byose ni ibyahanzwe n'Imana Rurema. Niba ibyo byose bidahagije ngo tunyurwe, hari ikindi kimenyetso cy'Imana mu mutima wacu wa muntu. Umubwiriza 3:11 ati, ”... Yahaye abantu kumenya ibyahise n'ibizaza.” Muri twe habamo gihamya y'uko nyuma y'ubu buzima dufite hari ubundi kandi tukemera ko iyi si hari uyigenga. Dushobora guhakana ibyo byose twifashishije ubumenyi twize, ariko kandi kumva ko Imana iturimo ikaba iduhora iruhande ntibigombera ibimenyetso. Uretse n'ibyo, Bibiliya ihora ituburira ko iteka hatazabura abahakana Imana:” Abapfayongo bihaye kuvuga ngo'Nta Mana Ibaho'“ (Zaburi 14:1). Kuva kera mu mateka, abantu benshi, b'imico inyuranye, mu bisekuruza byose, mu migabane yose y'isi bemera ko habaho umugenga Imana, hagomba rero kuba hari ikintu (cyangwa umuntu) ubatera kugira icyo bemera.
Icyiyongera ku mpamvu Bibiliya itanga yemeza ko Imana Ibaho, hari impamvu zijyanye n'ibyo twemera iyo dushyize mu kuri. Icya mbere ni impamvu ihereye ku nyigisho y’ibirebana no kubaho kw’Imana abantu bakunze kwibandaho ihera ku kuntu twumva Imana mu gusobanura ko koko Imana ibaho. Bahera ku gisobanuro bafata Imana ko” ariyo nkuru cyane ku buryo umuntu atayiyumvisha akoresheje ubwenge bwe.” Bakongera bati kubaho kwayo ubwabyo bisumbye cyane kutabaho kwayo kandi na mbere hose kuba ari yo nkuru nyir’ububasha ku buryo twabasha kubyiyumvisha ni uko yaba nabwo iriho. Niba rero Imana itabagaho, ntabwo yari kuba Nkuru Nyiri ububasha ku buryo ubwenge bwacu buyiyumvisha ibyo bikaba bivuguruza igisobanuro nyir'izina duha Imana.
Indi mpamvu ya kabiri ni iy'abanononsoye bakiga ibijyanye na Rurema. Abo bize bakanononsora ibijyanye na Rurema bavuga ko kuva isi n'ikirere byafata ishusho tureba bitikoze, hagomba kuba hari uwayihaye iryo shusho. Dufate nk'urugero, niba isi dutuye yari iri bugufi y'izuba cyangwa se ikaba kure cyane yaryo ntiyari kubasha guturwaho n'ibinyabuzima nk'uko bimeze ubu.
Niba imiterere y' ikirere n'ibigituye byari binyuranye gato n'uko bimeze ubu ibinyabuzima byinshi cyangwa se byose bituye ku isi byashira. Urugero agace k' intugamubiri (proteyine) kugira ngo kabeho ni amahirwe ya rimwe ku bihumbi cumi na maganabiri mirongo ine na gatatu (ni ukuvuga icumi rikurikiwe n'amazero maganabiri mirongo ine n'atatu). Agace gatoya cyane kangana urwara usanga karemwe na za miliyoni utabara z'utundi duce tw'intungamubiri.
Indi mpamvu ya gatatu ishingirwa ho ukurikije imyumvire n'ubwenge busanzwe mu kwemeza ko Imana ibaho ni ihera ku miterere y'isi n'imibumbe iyikikije. Bavuga ko ikibaye cyose hagomba kuba hari impamvu zigiteye. Ku isi no mu kirere n'ibihatuye usanga ari ingaruka z'ibyahabaye. Hagomba iteka kuba hari igitera iki n'iki kubaho. Ni ukuvuga ko, hagomba kuba hari ikintu cyamyeho ku buryo buhoraho noneho ibindi bikaba ari cyo bikomora ho kubaho. Ni Imana kuko niyo itararemwe.
Impamvu ya kane ni iyo muri kamere n'umuco. Buri muco nk'uko byagiye bibaho mu mateka wagiye ugendera ku itegeko. buri wese akamenya ikiri icyiza n'ikibi. Kwica, kubeshya, kwiba n'ibiterasoni ku isi hose barabyamagana. None se wavuga ko iyi myumvire yo kumenya igikwiye gukorwa n'ikidakwiye ikomoka he handi niba atari ku Muziranenge Imana?
Nyamara hejuru y'ibi byose, Bibiliya itubwira ko abantu batazabura guhakana ubuhanga bugaragara kandi bw'ukuri bw'Imana ahubwo bakihitiramo kwemera ikinyoma. Abanyaroma 1:25 bati, ” Bo baguranye ukuri kw'Imana ikinyoma basenga ikiremwa baranagikorera, bahigika Rurema, Nyagusingizwa iteka ryose! Amen.”
Bibiliya ikongera iti nta mpuhwe bari bakwiriye kugirirwa iyo banga kwemera Imana:” Koko rero, kuva isi yaremwa, ubwenge buhera ku byaremwe, bugashyikira ibitagaragara by'Imana, ni ukuvuga ububasha bwayo buhoraho na kamere yayo bwite. Bityo rero ntibabona uko biregura” (Abanyaroma 1:20)
Abantu bashobora kuvuga ko banze kwemera ko Imana ibaho kuko bavuga ko” bitagaragazwa mu buryo bwagenzurwa kimwe n'ibindi byigwa” cyangwa” kuko nta gihamya idakuka” Impamvu nyayo ibitera ni uko mu gihe bazemera ko Imano Ibaho ni uko bagomba no kwemera ko Imana hari ibyo yababaza ku bikorwa byabo bakagomba gukenera kuyisaba imbabazi (Abanyaroma 3:23, 6:23). Niba Imana iriho, bivuga ko tugira icyo tuyigomba kijyanye n'imyitwarire yacu. Niba rero Imana itabaho, ni ukuvuga ko dushobora gukora ibyo twishakiye nta guhangayika ngo Imana izaducira urubanza. Niyo mpamvu benshi mu bahakana ko Imana ibaho bihambira ku nyigisho z'imihindagurikire y'imiterere y'umubiri w'umuntu kuva ku bunyamaswa kugera ku bumuntu-ibyo rero babisimbuza ukwemera bagombye kugirira Imana Rurema. Imana ibaho kandi amaherezo buri wese azi ko Ibaho. Burya nyine impamvu bamwe bayihakana bafite ubukana ko itabaho iyo mpamvu ubwayo yerekana ko ibaho koko.
Tuzi dute ko Imana Ibaho? Twebwe abakristu, tuzi ko Imana ibaho kuko tuvugana na yo buri munsi. Ntituyumva n'amatwi yacu ituvugisha, ariko twiyumvamo ko ihari, twumva uburyo Ituyobora, tuzi urukundo rwayo, tunyoterwa n'ingabire zayo. Hari ibintu byinshi byabaye mu buzima bwacu tutabonera ikindi gisobanuro gishoboka uretse kuvuga ko ari Imana yabikoze. Imana yaraturokoye ku buryo bw'igitangaza kandi ihindura ubuzima bwacu tukaba ntacyatubuza kuyemera no kuyisingiza kuko iriho. Nta n'imwe mu mpamvu twatanze yatuma uwo ari we wese uyihakana yisubira akemera akabona ukuri kwigaragaza. Dusoza, twumve ko kumenya ko Imana ibaho tugomba kubikesha ukwemera (Abahebureyi 11:6).
Ikibazo: Mbese Imana ibaho? Haba hari ikimenyetso gihamya ko Imana ibaho?
Igisubizo:Kubaho ku Imana ni ikintu umuntu adashobora guhamya cyangwa kunyomoza. Bibiliya itubwira ko tugomba kugendera k'ukwemera kwacu y'uko Imana ibaho:” Nuko rero ntawe ushobora kunyura Imana adafite ukwemera, kuko uwegera Imana wese agomba kwemera ko ibaho kandi igahemba abayishakashaka” (Abahebureyi 11:6). Twitegereje ukuntu Imana yifuzwa na bose, ubwayo byari biyoroheye kujya ahirengeye ikiyereka amahanga yose ko Ibaho. Ariko kandi Iyo Iramuka Ibigenje ityo, ukwemera tugomba kugira nta kamaro kwaba kugifite.” Nuko Yesu aramubwira ati, 'Wemejwe n'uko umbonye; hahirwa abemera batabanje kwirebera'“ (Johani 20:29).


text:
Ese Ninde Wandusha Icyo Bapfuye Niba Mukizi Bavandimwe Munsobanurire
icyo nabonye cyo uyu mugore ntazi guca bugufi wumvise na interview ze nta guca bugufi ararukana sinumva ko umuntu umexe gutyo yabasha gucira bugufi umugabo ikindi kdi numufunga mutwe kuki adashobora kumvikana numigabo we ubu c umugabo we niwe mubi kurusha abandi bagabo bari hanze aha kdi ko abagore babo bsbihanganira ntawe nashyigikira bose nabanyamafuti
Bazagushaka? Abo kugusambanya no baruzuye. Uwo kubana maww azabanza abaze uko byagenze. Nasanga uri ivubi, ntawe uzabona.
Ca bugufi, usabe Imana imbanaxi urebe ko yabanza kukubanarira
Kalisa jy uvuga ibyo wahagazeho ,wigeze ujya mumaguru ya Aline ngo umenye ko ar urutare, ntugaharabik umuntu si
byiza,
Kalisa jy uvuga ibyo wahagazeho ,wigeze ujya mumaguru ya Aline ngo umenye ko ar urutare, ntugaharabik umuntu si
byiza,
uriya ntiyari uwe, nategereze azabona uwe nyawe, don’t worry
Hejuru yayo majambo yose yuruncantege hari IMANA ihumuriza kandi yomora ibikomere, komera ncuti Aline.
hari ibintu abantu badasobanukirwa pee ubundi iyo wasezeranye numuntu imbere yi Imana ntuba wemerewe kuzigera wongera gushaka igihe uwo muntu akiriho kabone niyo mwabamwaratandukanye kuko ubawaravuze ko ntakizabatandukanya keretse urupfu!!gatanya rero ntabwo ariyo iguha uburenganzira bwo gushaka undi
Ark se Ari,umuntu usenga nkawe atandukana numugabo byagenze gute?kuki utabasha kwihanganira ibikugerageza
ntamuntu wumva uzihanganira mukagatare Akine bakabana... ko ngo ari urutare aricyo bapfa numugabo.... gusa humura uzivuza bikire wabona ubaye nkabandi
Waretse tukibanira ko nanjye uwanjye amaze kunanira
Ndabona uri icyuki ugomba kuba uryoshye tu
None se Aline yasezeranye ko azabana n’umugabo we mu byiza gusa?
Nzaguma Muri Catholique kugeza mvuyemu mubiri!!!
humura uzabona undi
yooo ihangane mama humura Imana irakuzi kdi iragukunda izaguhoza amarira buriya uriya ntiyari uwawe kdi ibyiza biri imbere wowe gusa izere Nyagasani. bz
umva bwabutabera bwacu babaye abunzi ryari se
NAKO NTABWO NZAMUSHAKA AZANSHAKA, KUBITAAAAAAAA


text:
AMATEKA
Irebere ubwiza bw’ikiraro kiri mu bushorishori bwa Nyungwe cyahuruje benshi
Ikiraro kiri mu bushorishori bw’ishyamba rya Nyungwe ni kimwe mu bikurura ba mukerarugendo basura pariki ya Nyungwe ndetse n’isumu rya Kamiranzovu rifite amazi ashimisha benshi.
Iyo uturutse ahitwa k’Uwinka ahakirirwa ba mukerarugendo, umanuka mu nzira yaciwe mu ishyamba rya Nyungwe igera kuri iki kiraro.
Kugera kuri iki kiraro bitwara urugendo rutari rurerure ugereranyije n’urugendo bisaba kugirango ugere ku bindi byiza nyaburanga biri muri Nyungwe, kuko bifata igihe kitari munsi y’iminota 30 kugira ngo ukigereho.
Ba mukerarugendo bageze kuri iki kiraro bongera guhabwa amabwiriza y’uko bitwara n’ushinzwe kubayobora, ngo badashyira ubuzima bwabo mu kaga.
Utubando bari bafite badusiga mu ntangiriro z’ikiraro n’ibindi bintu byose, ubundi bagatangira kukigendaho amaboko afashe imigozi iri ku mpande. Mukerarugendo agirwa inama yo kutareba hasi ngo atavaho azunga isereri.
Igice cya mbere cy’iki kiraro gifite metero 45 z’uburebure, aha ho abanyabwoba baharangiza imitima yabakutse, ikindi gice kingana na metero 90 gikurukiraho ho hateye ubwoba kurushaho ariko ni na ho hari umunyenga uruta iyindi, umuntu aba yibaza ati ndamutse mpanutse byagenda bite? ariko ntibishoboka kuko umuntu aba arinzwe mu mpande zose.
Hari uwateye urwenya ati “abanyabyaha banga kwemera kuki batabazana hano?”
Igice cya nyuma ni metero 25 ho nta bwoba hateye bitewe n’aho umuntu aba yanyuze aba yamaze kumenyera, urugendo rwo kuri iki kiraro rukarangirira aho.
Iki kiraro cyubatswe mu mwaka wa 2010, cyubakwa na kampani yo muri Canada, gitwara amafaranga arenga miliyoni 800. Gifite uburambe bw’imyaka 30 kandi hari abantu bagicungira hafi kugira ngo kitazateza impanuka.
Isumo rya Kamiranzovu rikomoka mu gishanga cya Kamiranzovu na cyo kiri muri pariki ya Nyungwe na ryo rikaba risurwa na ba mukerarugendo batari bake.
Ugiye gusura isumo rya Kamiranzovu, yinjira mu ishyamba aturutse hafi ya Nyungwe Forest Lodge agakora urugendo rw’amasaha 2 agenda mu ishyamba n’amaguru, ni kilometero 6.
Muri iryo shyamba kandi hagaragaramo ibimera bitandukanye ndetse n’amazi atemba ahura n’iri sumo rya Kamiranzovu.
Ukigera kuri iri sumo wumva urusaku rwinshi rw’amazi amanuka, bamukerarugendo baba bakoze urugendo rurerure banananiwe bamwe begera ku rutare ruri hafi y’iryo sumo ubundi utuzi tukajya tubatarukira bakagarura ubuyanja.
Isumo rya Kamiranzovu rifite uburebure bwa metero 50
Belyse Akariza ushinzwe Ubukerarugendo muri RDB hamwe na ba mukerugendo
Ikiraro ni kirekire
abakigezeho akanyamuneza ni kose
Yanze gutaha adafashe urwibutso
Miss Mutesi Jolly ku kiraro cya Nyungwe
Isumo rya Kamiranzovu
Ba mukerarugendo bitegereza isumo
Buri wese arashaka agafoto k’urwibutso
Miss Peace na Miss Mutesi Jolly ku isumo rya Kamiranzovu


text:
KANDA HANO UREBE VIDEO
John yahunze papa we wamuhohoteraga maze yigira kwibera ku muhanda. Nkabandi bana ba bakene baba ku muhanda, John yamaraga umunsi wose asabiriza. Umunsi umwe ubwo yegeraga imodoka ngo asabe amafranga, yatunguwe no kubona ibintu bidasanzwe.
Yabonye umugore wambaye ama tubes amufasha guhumeka, uwo mugore yitwa Gladys, maze amubwira ko arwaye ibihaha, adahumeka neza ariyo mpamvu agendana umwuka wa oxygen muri tank buri munsi.
John abibonye yaraturitse ararira kuko atajyaga atekereza ko hari abantu bababaye kumurusha, badafite n’umwuka wo guhumeka.
Nuko John akora mu mufuka, akuramo amafranga yari yabonye umunsi wose maze ayihera Gladys kuko yabonaga afite ibibazo birenze ibye.
Umuntu wihitiraga ababonye abafata amafoto aherekejwe n’inkuru yabo maze aya postinga kuri internet. Mu minsi mike gusa, inkuru ikwira isi yose, abantu ibihumbi n’ibihumbi ku isi hose batanga ubufasha bungana na 80,000$, Gladys ajya kwivuriza mu buhinde.
Nyuma y’igihe gito kandi John nawe aza kubona umugiraneza yemera kumubera umubyeyi, amukura mu muhanda amusubiza mu ishuri.ISOMO: uko umeze kose ujye ushima Imana kuko hari abifuza kumera uko umeze.
Niba wowe Imana ikigutije umwuka w’abazima ni kuberiki utafata amasegonda 5 ukandika AMEN!